
क. है. १ 


इस चक्र में चिन्तन तो होता है परन्तु देवता इसके परे सहस्रार में ही 
स्थित है । सहस्रार में पूजा नहीं होती है |- वहाँ पहुँचते ही समाधि हो 
जाती है । इसी हेतु चिन्तन की सीमा यहीं तक निर्द्धारित है । 

इसी पद्य तक ्ानन्दलहरी का बर्णन है । इसके बाद के पद्यों में 
` आनन्दमयी’ की सौन्दर्य-महिमा का वर्णन है, जिससे वे “सौन्दर्यलहरी” 
नाम से कहे जाते हें। कुछ लोग आनन्दलहरी के पद्यों को भी सौन्दर्य- 


लहरी के अन्तर्गत मानकर सम्पूर्णं स्तुति के सौन्दर्यलहरी मानते हैं ।; 


युक्त मत कौन सा हे, यह पाठक की विवेचना पर निर्भर है । 
इति पूज्यपादश्रीमच्छुंकराचार्य्यबिरित आनन्दलहरी सम्पूर्णा 


॥ 3» शान्तिः । ॐ जगदम्त्रार्पणमस्तु || 


() 
९) ३ 


मुद्रक- बाँकेलाल शर्म्मा, इलाहाबाद प्रिंटिंग वकस, इलाहाबाद 


|| के oe 
आनन्दलहरी 


FFT TATU NST 


शिवः शक्त्या युक्तो यदि भवति शक्तः प्रभवतु, 

न चेदेबं देवो न खलु कुशलः स्पन्दितुमपि । 
ग्रतस्त्वामाराध्यां हरिहरबिरञ्चादिभिरपि, 

प्रणन्तु स्तोतु वा कथमकृतपुण्यः . प्रभवति ॥ १ ॥. 


टीका--शक्ति से युक्त होकर ही शिव प्रपञ्च की सृष्टि कर सकता है 


अन्यथा वह हिल भी नहीं सकता | ऐसी दशा में विष्णु, महादेव 


और ब्रह्मादि तक से पूजित तुझको"मला मुझ जैसा पुण्यहीन कैसे स्तुति ` 


आर नमस्कार से प्रसन्न करे ? 


व्याख्या--शिव से अपर-शिव से ही तातस्य है । कारण ' पर: 


"शिव वा सदाशिव महाप्रेत हे, जो महाप्रलयावस्था के निष्क्रिय निगुण 
ब्रह्म का द्योतक है । प्रेत का शब्दार्थ है प्रकर्षेण गतः अर्थात्‌ सर्वतोभाव 
से चला गया । चले जाने का अर्थ निष्क्रिय हो जाना है । यही शिव 
विकाशात्मक अवस्था. में शक्तियुक्त होकर अपना विकाश करता है । 
अर्थात्‌ इच्छया राक्ति से “एको ग्रह बहुस्याम्‌” भावना से प्रपञ्च की सृष्टि 
करता है । इसका बोध ऊपर >छोक में आये 'प्रभवितु” से होता है। प्रभ- 
वितु” का अर्थ है प्रकृष्ट ( सम्यक्‌ ) प्रकार से होना । सम्यक्‌ प्रकार से 
होने से मतलब है अपने को विश्वरूप में लाना। शक्ति से यहाँ 
इच्छा, ज्ञान और क्रिया इन त्रिशक्तियों से मतलब है । शक्तियाँ तो असंख्य 


हैं, मुख्य ये ही हैं | शाक्त-दशंन के मत से ये धर्म्मश॒क्तियाँ हैं और. 


|. । / आनन्दलहरी 


शिव धम्मीशक्ति है । शाक्त-दर्शन में शिव का स्थान गौण है। उसके 
अनुसार आदि में केवल अव्यक्ता निराकारा शक्ति मात्र थी--“देवी हिः 
एक अग्र आसीत्‌”---वहबचोपनिषत्‌ । यह बहुत युक्त सिद्धान्त है। 
इसको हम प्रत्यक्ष सांसारिक सृष्टि की क्रिया में भी देखते हैं । स्त्री अकेली: 
रहती है । जब सन्तान-सुष्टि की आवश्यकता होती है, पुरुष के साथ 
` सामरस्य होता है । सन्तान की उत्पन्न करनेवाली स्त्री है और पुरुष उसका 
सहकारी मात्र है। इसी प्रकार जगत्‌ का मूल कारण शक्ति ( माठ 
बरह्म ) है और सहकारी शिव गौण कारण है । निराकार परब्रह्म का झप 
शक्ति का है और साकार के रूप में शक्ति-शिव द्वारा व्यक्त होता है |. 
इस दर्शन में ब्रह्म का बोध धर्मीशक्ति मात्र से होता हैं। इंस सिद्धान्त. 
का समर्थन श्रुतियाँ करती हैं । तात्पर्य यह कि शिव शक्ति सेः 
भिन्न नहीं है। स्तोत्र के “स्पन्दितुम से “हंस मन्त्र से तात्य्य है 
कारण पिण्ड में स्पन्दन, जिसको नाद कहते हैं, ` “हंस! से ही होता है जैसे: 
कि ब्रह्माण्ड में परमहंस द्वारा स्पन्द होता है । हैं वीज शिव का और “सः? 
बीज शक्ति का है । हं-सः = हंसः = सः- हं = सोहं = साइं = शक्ति 
शिव । अब अगर सो--हं से सकार ओर हकार हटा लिये जायें तो केवल 
“रँ? वा प्रणव रह जाता है | इस तरह “हंसः? किञ्चित्‌ स्थूल रूप में प्रणव, 
है। इन्हीं दोनों 'ह' और 'स' के रूपान्तर में इसौः' बनता है, जो महाप्रे त 
सदाशिव का बीज है । परमहंस ही परमत्रह्म और हंस ही जीव है। इसी. 
परमहंस से ब्रझाण्ड की सृष्टि और इसी में ब्रह्मांड का लय होता :है । 
हूं? प्रश्वास ( बाहर जानेवाला श्वास ) सृष्टिद्योतक और -सः निश्वास 
( अन्दर जानेवाला ) लयद्योतक है | प्रणव ही सूक्ष्म हंस है, जिसमें 
सर्वप्रथम बिन्दु अर्थात्‌ घनीभूता निराकारा शक्ति है । यही. प्रधान .वाः 
यथार्थ ब्रह्म है । यही वेद्य बा अनिर्वचनीय ब्रह्म है । हरि, हरादि की 
आराध्या से ताप्पर्य्य है सर्वप्रथम वैदिक मन्त्र ॐकार, से व्यक्त होने का । 
अस्त, शाक्तिहीन अर्थात्‌ धर्मशक्तिहीन शिव अर्थात्‌ . धम्मींशक्ति 
कोई भी काय्यं करने में अशक्त हो जाता है। शक्तिहीन होने से, जो भी हो, 


> 


क ३ 


असमर्थ कहा जाता है । वन्दन में ञ्रसमर्थता इस हेतु" कही गयी है कि. 
जिसके रूप और गुण का ज्ञान होना दुष्कर है, उसकी वन्दना किसः 
प्रकार हो ? बन्दना का यथार्थ तास्थ है ब्रह्मैक्य-चिन्तन और 
नमस्कार वा प्रणाम तो इस अवस्था में असम्भव ही है कारण 
प्रणाम का श्रथ स्तुतिकार ने आगे चलकर सम्वेश कहा है ( देखिये २८ 
बॉ श्लोक )। सम्वेशः का अर्थ तादात्म्य अर्थात्‌« उसमें एक हो 
जाना है । 


संक्षेप में उक्त श्लोक से शक्ति और शिव में, शक्ति और शक्तिमन्‌ 
में वा धँम्मंशक्ति और धर्म्मशक्ति में प्रधानता धर्मशक्ति की ही है 
ऐसा सिद्ध होता हे । 


तनीयांसं पांशुः तव चरणपंकेरुहभवं, 

विरञ्चिः संचिन्वन्‌ विरचयति लोकानविकलम्‌ |. 
वहत्येनं शौरिः कथमपि ` सहते ण शिरसां, 

हरः संच्नुभ्यैनं भजति भसितोद्धूननविधिम्‌ ॥ २.॥ 


टीका-न्रह्मा ने तुम्हारे चरणकमल के धूलिकणों से. ही लोकां 
की सृष्टि की है | विष्णु इन लोकों को किसी प्रकार अर्थात्‌ अपने 
सम्पूर्णं सामर्थ्यं से अपने हजार शिरों पर रखे हैं। और शिव ने 
इनको भस्मसात्‌ कर उसकी भस्म से अपने शरीर को धूसरित 
कर रखा है | 

व्याख्या--शक्ति ही कार्य्यं का कारण है। जितने और जो भी 
कार्यं होते हैं, उनका कारण शक्ति ही है। कारण से तात्पर्य केवल 
प्रधान कारण से है, अन्य कारणों से नहीं । एक कार्य्य के अनेक कारण 
होते हैं । यथा घट के कारण अनेक हैं--कुम्भकार, मृत्तिका, दण्ड, जल 
आदि, परन्तु मुख्य कारण कुम्भ का कुम्भकार ही है अगर उसका 
कोई प्रेरक न हो । अन्य कारण गौण वा सहकारी हैं। और यदि प्रेरक 


हुँ 


हो अर्थात्‌ किसी की प्रेरणा से कुम्मकार घट बनाता है तो वह प्रेरक ही 
मुख्य कारण होता है । इससे यह समझना ठीक नहीं है कि ब्रह्म की उपा- 
घिस्बरूपा शक्ति प्रपञ्च का कारण है । उपाधिवादी तो वैशेषिक मतवाले 
हैं, जिनकी असद्‌ कार्य्यंवादियों में गणना है । इच्छाशक्ति उपाधिरूपिणी 
नहीं है। यह सद्ब्रह्म धम्मीशक्ति की एक सजातीय धर्म-शक्ति है । वेद्‌ 
यही कहता है कि ब्रुझ के सिवा कोई दूसरा पदार्थ है ही नहीं । भेद जो 
दीखता है, वह बाधित है । गुण अपने सजातीय अर्थात्‌ समान घर्मवाले 
ही कार्य करते हैं। यथा तन्तुं से पटरूपी अपने धर्म वा गुणवाले 
कार्य्यं ही सम्पादित होते हैं | इसी प्रकार कारण के गुणों के 
अनुसार ही कार्य्य होते हैं । यह परमा शक्ति अपनी इच्छाशक्ति ब्रह्मा 
के द्वारा असंख्य ब्रह्माएडों की रचना करती है । ्रतएव उसके पादरज 
के एक कण से लोकों का सृष्ट होना उसकी महत्ता व्यक्त करता हे । वस्तुतः 
ब्रह्मार्ड असंख्य हैं, जिनमें से प्रत्येक में एक ब्रह्मा, एक विष्णु अर एक 
रद्र है । इसी हेतु एक॑ ब्रह्माएड नित्य लय और उत्पन्न होता है । ब्ह्माए्ड 
के लय होने पर उसकी सृजन, पालक और संहारशक्तियाँ लय होती हैं । 
उस “महतो महीयान! की एक-एक इच्छा इसी प्रकार की होती हे । 
सहस्रशीर्षा पुरुष वा शेषनाग से धारक वा पालकशक्ति का बोध होता है । 
विष्णु की एक संज्ञा शौरिः अर्थात्‌ महावीर है। हर श्रर्थात्‌ हरनेवाला 
परमा शक्ति की ही क्रियाशक्ति की सहायता से ब्रह्माण्ड का लय कर 
अपने शरीर में उसे मिला लेता है । उसका यदद लय-कार्य वा भस्मीकरण 
और अपने में मिला लेना सूर्य्यं के जल-शाषण और पुनवंषणवत्‌ 
पुनः सृष्टिसूचक मात्र है । इस प्रकार तीनों तेरी ही शक्ति से 
सृष्टि, स्थिति और संहार-क्रियाओं के सम्पादन में समर्थ होते 
हैं। अन्य शक्तियों की क्या बात, स्वयं महाकाल स्वीकार करते हैं कि 
मैं तुम्हारी ही प्रसन्नता से सर्व-कार्य-समर्थ होता हूँ। तब चन्द्र-सूर्य्य आदि 
किस गणना में हैं अर्थात्‌ छोटे-से-बड़े तक किसी की भौ स्वतन्त्र सत्ता वा 
शक्ति नहीं है । 


[ 
. इंससें भगवती परमाशक्ति का “एकमेवाद्वितीयं ब्रह्म दोना सिद्ध है । 


अविंद्यानामन्तस्तिमिरमि हिरोद्दीपनकरी, _ 
जड़ानां चैतन्यस्तवकमकरन्द्ख्‌,तिशिरा । 
दरिद्राणां चिन्तामणिगुणनिका जन्मजलधौ, ` 
निम॑ग्नानां दंष्ट्रा मुररिपुंवराहस्य भवंती || ३ ॥ 
टीका--तुम अज्ञानियों के श्रज्ञानरूपी अन्धकार के नाश करने- 
बाले ज्ञानरूपी सूर्य्य हो | तुम बुद्धिहीनों की चैतन्यतारूपी मधु, बहाने- 
वाली धारा हो । तुम दरिद्रो की चिन्तामणि की माला की मणि और भव- 
सागर में डूबे हुए मुर राक्षस के शत्र, वराह भगवान्‌ की दंष्ट्र 
( दाँत ) हो । दु 


व्याख्या--अविद्यावालों से तात्पय्य है अशुद्ध विद्यातत्व से व्याप्त लोगों 

से। विद्यातत्व शुद्ध और श्रशुद्ध दो प्रकार का है । माया, कला, अविद्या, राग, 
काल, नियति और पुरुष ये सांत तत्व विद्यातत्व में हैं । इनमें मायातत्व 
ने पुरुषतत्व को कला, अविद्या, राग, काल और नियति इन पाँच तत्वों 
से ब्रत कर रखा है अर्थात्‌ पुरुष ( आत्मा ) के सर्वकत्‌ त्व, सवंशत्व, 
नित्यतृप्तित्व, नित्यत्व और स्वातन्त्य-भावो को छिपा रखा है। ऐसे ही 
अविद्या-ग्रस्तो के हेतु भगवती सूर्य्य वा प्रकाशशक्ति है। जड़ का अर्थ 
है मात्र अशुद्ध आत्मतत्व से अस्त आत्मा। जड़ता हे अचेतनता। 
अतएव चैतन्य को देनेवाली चित्शक्ति चैतन्यस्तवक कही गई है। 
स्तवक का अर्थ समूह है। इंसकी उपमा मधुधारा से दी 
गई है कारण चैतन्य ही आनन्ददायक है। मधु श्रमृत को भी कहते 
हैं ऑर अमृतत्व बिना आनन्द प्राप्त नहीं होता । दरिद्र हे 
संम्पत्तिहीन । यह सम्पत्ति दो प्रकार की होती है---ऐहिंक और दैवी । 
भगवती दोनों प्रकार के सम्पत्तिहीनों के हेतु चिन्तामणि पत्थर है, 
जो सब कामनाओं की पूति करनेवाला कहा जाता है । अर्थात्‌ भगवती 

भाग और मोक्ष दोनों की देनेवाली है--*श्रीसुन्दरीपूजनतत्पराणां 
भोगश्च मोक्षश्च करस्थ एव ।” जैसे वराह भगवान्‌ ने जल-निममा 
पृथ्वी को, मुर नामक राक्षस को मार, दाँत से ऊपर उठा स्थिर 
किया, वैसे ही भगवती संसाररूपी सागर में ड्रबे हुओं का उद्धार करती, 
है । अर्थात्‌ मोक्ष देकर पुनः पुनः जन्म के दुःख से बचाती है। इसका 
एक रूप वाराही भी है । सागर से पुरुषार्थ का बोध होता है | अन्य रूपों 
का उल्लेख न करके वाराही रूप का उल्लेख यह बोध कराता है कि 
भगवती इसी पुरुधार्थ-चतुष्टयरूपी सागर से उद्धार करनेवाली वा 
'पुरुषार्थ-चतुष्टय को देनेवाली है । 

,. इससे भगवती विज्ञान ब्रह्म है और भुक्ति तथा मुक्ति दोनों को 
देनेवाली है, ऐसा सिद्ध होता है । 


त्वदन्यः पाणिभ्यामभयवरदो  दैवतगण-- 
त्वमेका नैवासि प्रक्रटितवराभीत्यभिनया । 
भयात्‌ त्रातु दातु फलमपि च वाञ्छासमधिकं, 
शरण्ये लोक.नां तब हि चरणावेव निपुणौ ॥ ४ ॥ - 


टीका--तेरे सिवा और सभी देवतागण . हाथों से रक्षा करते {हैं 
और बर देते हैं। तुम्हीं एक प्रकाश्य रूप से अभय और वर देने की 
चेष्टा दिखानेवाली नहीं हो, कारण हे जीवों की शरणदायिनी, तुम्हारे 
दोनों चरण ही भय से रक्षा और कामनाग्रों की अधिक मात्रा में पूर्ति 
करने में समर्थ हैं । 

व्याख्या- -अन्य देवतागण से उस चित्शक्ति पूर्णंत्रह्ञ के दूसरे 
रूपों से तातव्यं है कारण परमाशक्ति तो एक हो है। स्त्रं देवो ने कहा 
हे--“एकैबाहं जगत्यत्र द्वितीया का ममापरा”--सक्षशतो । वेइ, वेदान्त 
आर सभी दर्शन एक ही शक्ति, शिव ( शक्तिमान्‌) पुरुष, परब्र, 
कर्ता, ईश्वर आदि संज्ञाओं में श्रद्वितीया परमा नित्या सत्ता का प्रतिपादन 
करते हैं । इस अवस्था में स्तुतिकार का ऐसा प्रयोग दैत वा अधमा- 

उंधिकारियों के निमित्त मात्र है। अतएव उक्त वाक्य का भाव यह है कि 
हे सब्रकी एकमात्र आश्रय ! तुम और और रूपों में अपने हाथों से वर 
और श्रभयमुद्राएँ दिखाती हुई अमिनय अर्थात्‌ लीला करती हो कारण 
“तुम्हारे चरणां की शरण जो आता है, वह मुं हमाँगा वर क्या--इससे भी 


“अधिक वर प्राप्त कर सब प्रकार से सुरक्षित हो जाता है। इस हेतु हाथों | 


से वर और ्रभयमुद्रा दिखलाना लीला मात्र है। 

` दूसरा भाव यह भी है कि तुम अन्य रूपों में भाविता होने से. उस 
प्रकार के भावुकों अर्थात्‌ मननकर्त्ताओं को वास्तविक वर वा “मुक्ति” 
न देकर उनकी तुच्छ लौकिक कामनाओं की पूर्ति कर और वास्तविक शत्र 
वा “्रविद्या' से उनकी रक्षा न करके गोचर तुच्छ आधि-भौतिक और 
्राधि-दैविक आपदाओं से उन्हें बचा कर लीला करती हो श्रर्थात्‌ उन्हे 
"फुसला देती हो । परन्तु अपने इस मोक्ष और भोगदायक रूप के 
-उपासकों की तुम तीनों तापों से रक्षा करती हो और ऐहिक तथा 
परमानन्द दोनों देती हो। यहाँ यह स्मरण रखना आवश्यक है कि दश 
-महाविद्याश्रों के जो रूप अभय और वरमुद्राएँ धारण किये हैं, उन पर यह 
बात लागू नहीं होती कारण एक तो सभी महाविद्याएँ चिदू-शक्ति 
अझ के एक-एक प्रकार के समान रूप की कल्पनायें हैं । इनमें कोई श्रेष्ठ 
वा न्यून नहीं है । रूपभेद तो एक. चिदचिद्‌ ब्रह्म के गुण-भेदन्याय से 
कल्पित है । वस्तुतः भेद कुछ भी नहीं है । यदि ्राद्याकाली निगु ण्‌, 
अनिर्वचनीय, अव्यवहार्य, अलक्षण ब्रह्म की द्योतक हैं तो द्वितीया विद्या 
भगवती तारा वचनीय ब्रह्म हैं जो शाब्दत्रझ है। इसी प्रकार 
तृतीया बिद्या भगवती षोडशी विश्वरूप वा प्रपञ्चेशी हैं, जो साकार चित्‌ 
और श्रचित्‌ ब्रह्मरूप को द्योतिका शक्ति हैं। स्थूल अनुराग वा भक्तिबश 
` विभिन्न रूपों को न्यून या अधिक कहना पाप के अतिरिक्त और कुछ नहीं 
है। यह महापशुता ( मूर्खञा ) है और दूसरे यह तो समी जानते हैं कि 
अद्गविद्याओं की क्या कवा--त्र्मा, वि*शु ओर महेश को भो गणना 
द्वेवगण में नहीं है अर्थात्‌ ये तऊ देवगण से परे हैं। देवगण का 


कु 


स्थान वस्तुतः अरति तुच्छु है। देवराज इन्द्र की ही महत्ता के ज्ञान से 
उनके अधीनस्थ देवगण की महत्ता का पता लग जाता है। प्रत्येक _ 
जीव एक-एक बार पुण्यबल से इन्द्र होता है और फिर भवचक्र में जन्म 
- ले तिर्यक्‌ योनियों में भी जन्म लेता है। तब महाविद्याओं की ओष्ठता 
सहज ही अनुभव हो जाती है । 

यह पद्य बाला के रूप “एं क्लीं सौः? मन्त्र का उद्धार है। इसका 
संक्तेप में यह अर्थ है---'ऐँं' वाकशक्ति वेद और शास्र-प्रतिपादित 
प्रत्यगात्मा वा ब्रह्म का द्योतक है, क्की' कामंशक्ति ( कामेश्वरी) आत्म- 
गोचर अखण्डाकाखृत्ति का द्योतक है और 'सौ:' शक्तिवीज मोक्ष-साधन 
का द्योतक है । तन्त्रराज में इसकी व्याख्या दी है कि “ऐं. शुचि है 
अर्थात्‌ त्रयीमय है, 'क्लीं' वाच्य-वाचक रूप प्रपञ्च का कारण है और 
“सौः? से विश्वात्मरूपा' का बोध होता है | दार्शनिक शब्दों में इससे: 
जातु, ज्ञान और झे यरूपिणी त्रयी शक्ति का बोध होता है । 


इससे भगवती का लीलामयी होना सिद्ध है । 


हरिस्त्वांमाराध्य प्रणतजनसौभाग्यजननीं, 
पुरा नारी भूत्वा पुररिपुमपि क्षोममनयत्‌ । 

स्मरो अपि त्वां नत्वा रतिनयनलेह्यो न वपुषा, 
मुनीनामप्यन्तः प्रभवति हि मोहायं महताम्‌ ॥ ५ ॥ 


टीका--श रणागतों को सौभाग्य देनेवाली तुझको पूर्वकाल में हरि 
ने आराधना से सन्तुष्ट कर स्त्री का रूप धारण कर त्रिपुनाशक शिव 
को. भी मोहित कर लिया था । स्मर अर्थात्‌ कामदेव भी तुमको नमस्कारः 
कर रति को लुभानेवाले रूप से मुनियों के भी मन को मोह लेता, है । 

व्याख्या--छोक के प्रथम पद में विष्शु-द्वारा मोहिनी-मूत्ति धारण 
कर त्रिपुरं अर्थात्‌ स्थूल, सूकम और पर श्र्थात्‌ जाग्रत्‌, स्वप्न और 
सुधुसि तीनों श्रब्रस्थाओं के. परे तुरीयावस्था में पहुँच जानेवाले योगीश्वरः 

शिव को भी मोहापन्न करने का उल्लेख है | भाव यह कि हरि अपनी 


आराधना वा कामकला-ज्ञान से स्त्रीरूप वा स्वयं जगदम्बा के रूप को 


प्राप्त कंर सब तरह से तादात्म्य हो तुरीयावस्था-स्थित ज्ञानियों को भी मोह 


लेते हैं। अविद्या ज्ञानी को भी नहीं छोड़ती जब तक कि वह तुरीया- 
तीतावस्था में न पहुँच जाय । शिव से यहाँ अपर-शिव से तात्पर्य्य हे । 
वैसे ही विष्णु से ब्रह्म नहीं किन्तु पालक शक्तिमान से तात्पय्य है। दूसरे 
पद में स्मर और रति का उल्लेख है ।. यह स्मर वा कामदेव कामेश्वर 


के अतिरिक्त हैं, जो पर-कामदेव हैं, अपर-कामदेव नहीं । काम वा वासना 


दो प्रकार की है। वाड्छुनीय और अवाञ्छनीय । कामेश्वर से शुद्ध 
वासना के देनेबाले से तात्पय्य है । इसको दूसरे शब्दों में विमर्शशक्ति 
( शाक्त-दर्शन के अनुसार जिसमें केवल शक्ति की ही प्रधानता है) 


कहते हैं और रति से कामेश्वरी प्रकाश-शक्ति से तात्पर्य्य है। रति का. 


अर्थ है समाधि अ्र्थात्‌ जीव-बह् क्य । नित्य-कामेश्वर का नित्या-कामेश्वरी 


को लुभाने का तात्पर्य्य है विमर्श से, जिससे रति वा समाधि की प्रात्ति 


होती है । शिव-शक्ति श्रर्थात्‌ आत्मा और परमात्मा के योग को रति 


कहते हें। यही काम-कला-भावना है। हैँ और 'सः' का योग 


रति है | 


इस शोक में साध्य--सिद्धासन विद्या ्रन्तल॑च्य रूप से है। यह 


हीं क्कीं ब्ले” बीजों का उद्धारक वचन है। हरि शब्द से “ह? और 
जननी' से “ई? = 'हीं', स्मर वा काम से कामवीज 'क्लीं' और “वपुषा' से 
? '्लेह्म' शब्द से 'ले' और “मुनीनाम्‌ से अनुस्वार से हीं, क्लीं 
ओर “ब्लें” मन्त्र बनता है । 


धनुः पौष्पं मौर्वी मधुकरमयी पञ्चविशिखा, 

वसन्तः सामन्तो मलयमरुदायोधनरथः | 
तथाप्येकः सर्वं हिमगिरिसुते कामपि कृपा- 

मपांगांत्ते लब्ध्वा जगदिदमनंगो विजयते ॥ ६ ॥ 


सु १० " छु 


टीका--हे हिमालयकन्थे !- भ्रमरों की ताँतवाला पुष्प-धनुष और 
“पाँच कुसुम-शर लिये बसन्त-द्वारा चालित मलयवायु के रथ पर बैठा 
` अशरीरवान्‌ कामदेव तुम्हारे कृपाकटाक्ष के प्रताप से ही इस: संसार 
-को विजय करता है । हि 
व्याख्या--श्रनङ्ग से कामेश्वर वा बिमर्शशक्ति से तात्पर्य्य है। 
“इसका आयुधः मन है, जिसका द्योतक धनुष है । पुष्पमय धनुष से शाधित 
पर-मन से तातर्य्य है । वचनादान-गमन-विसर्गानन्‍्दहानोपादनोपेत्षा 
रूपी आठ प्रकार के कुसुमरूपी बुद्धि का बना धनुष वा मन है । भ्रमरो 
से तात्यय्य मुमू क्ुओं से हे, जा इन पुष्पों का मधु अर्थात्‌ आनन्द इकट्ठा 
` कर मुक्त हो जाते हैं और पाँचों पुष्पवाणां से शब्दादि पञ्चतन्मात्राओं से 
ताप्पर्य्य है । इन्हीं आयुधें वा उपकरणों से स्थूलरूप में संसार माहित 
होता है अर्थात्‌ अपर-मन वा संकल्प-विकल्पात्मक वृत्ति से जीव बद्ध 
होता है और सूक्ष्मरूप से पर-मन वा संकल्प-बिकल्प-रहित॑ मन से 
“संसार को जीत लेता है अर्थात्‌ भवसागर के पार हो जाता है । यह केवल 
- भगवती की कृपा से ही होता है, जत्र वह आत्मा को ऐसी बुद्धि देती है । 
:इस पद्य से क्कीः मन्त्र का उद्धार : होता है। “कामपि? से क, 'मलय 
से 'ल', 'मौर्वी से ई? और “पौष्यं” से अनुस्वार इनके मिलाने 
-से “क्ली वा कामवीज बनता है। 
_.. इससे कामबीज के मनन से मुक्ति होती है, ऐसा बोध होता है । 
और ऐहिक तुच्छ कामनाओं की भी पूर्ति होती हे । 


कणत्काञ्चीदामा करिकलभकुम्भस्तनभरा 
परिक्षीणा मध्ये परिणतशरच्चन्द्रवदना | 
धनुर्वाणान्‌ पाशं सुशिमपि दधाना करतलैः, 
पुरस्ता दास्तां नः पुरमथितुराहोपुरुषिका || ७ ॥ 
टीका--शिव की पुरुधार्थस्वरूपा नन्दी घरिटकाओं से भूषित पतली 
-कमरवाली, हाथी के बच्चे के पुष्ट ललाट के समान सुपुष्ट, स्तनवाली 

और शरद्‌ ऋतु के: पूर्णचन्द्र-समान कान्तिवाली, हाथों. में धनुष, 
चाण, पाश और अंकुश लिये भगवती हम लोगों के सामने आवे। . 
व्याख्या--शिव की पुरुषार्थस्वरूपा से तात्पय्य है कि भगवती ही 
शिव की आश्रयभूता शक्ति है श्रर्थात्‌ इसी के बल पर शिव का ऐश्वर्य 
स्थित है । भाव यह है कि. शिव प्रकाश के रूप में अपनी बिमशंशक्ति में 
प्रतिब्रिम्बित होकर हो अपने श्लो रूप का ज्ञाता वा चैतन्य होता है। 
“्रहोपुरुषिका? का साधारण अर्थ अहंकार है। परन्तु .यह अइंकार 
बन्धन का कारण अपर-अहंकार नहीं है। यह पर-श्रहंकार है, जा वाञ्छनीय 
है । “पुरमथिता”. से योगामात्र सै तात्पर्य है, जो पुरो वा देह-स्थित 
“चक्रों का भेदन करता है । अथवा ज्ञात, ज्ञान, ज्ञेयरूपी तीनों पुरों का 
भेदन कर ब्रह्मपुर को जाता है । हठयोगी को पट्-चक्र का भेदन कर 
- सहस्रार जाना हे ओर ज्ञानयोगी के षट्तान-भूमिकाश्रों के परे ज्ञान की 
-सप्तम भूमिका अर्थात्‌ तुरोयावस्था में जाना है । त्रिपुर से तात्यय्य जाग्रत, 
“स्वप्न और सुषुप्त्यवस्थात्रय से है। [ 
'कणत्‌ काञ्चीदामा’ के कई तासपरय्य हैं । किन्तु मुख्यतः इससे शब्द- 
-ब्रह्म वा नाद का ही वोध होता है । इस नादध्वनि से ही प्रपञ्च हुआ दै 
और स्थित है | भगवती का सूकम स्वरूप विन्दु है। यह ध्वनि इसी 
बिन्दु के नाद से है। स्तनभरा' से पालयितृ शक्ति से तात्य है । 
` “रिशतशरच्चन्द्रबदना” से पूर्ण निर्मल ब्रह्म से तात्यय्य है । शरद ऋतु 
से मेघरहित आकाश अर्थात्‌ चिदाकाश का बोध होता है। इससे तिर्मलत्व 
-प्रकट होता है । धनुष, वाण ( पञ्चवाश ), पारा और अंकुश से क्रमशः, 
` चित्तवृत्ति, पञ्चज्ञानेन्द्रिय, राग और क्रोध से मजलत्र है । यहा यह शंका 
हा सकती है कि इन आयुधों से आत्म-ज्ञान कैसे हा सकता है! तो चित्त- 
बृत्ति के पाँचों जञानेन्द्रियों को वश में करने से ही भ्रन्तमु'खो वृत्ति हाती 
है । राग ( वासना ) और क्रोध को, जो अहंकार के परिणाम हैं और 
मोह को, जा नाश का कारण है, वश में करने से ही ब्रहमज्ञानदायक आत्म- 
ज्ञान होता है। इन चारों आयुधों का यह भी भाव है कि भगवती इनसे 

उपासकों की निर्विकल्प समाधि का विन्नचटष्टय कषाय, लेय, विक्षेप और: 
रसास्वाद क्रमशः दूर करती है। दोनों स्तन और मुख से भाव 
कामकला में हकाराद्व रूपा है । 

इस पंद से शिनी वीज “ब्लू” का उद्धार होता हैं। “वाशान्‌? से. 
“', करतलैः’ से 'ल', “ररमाथत्‌ और “आस्तां से विन्दु । 


सुधासिन्धोमंध्ये सुरविटपिवाटी परिवृते, 
| मणिद्वीपे नीपोपवनवति चिन्तामणिगहे । 
शिवाकारे "मञ्चे परमशिवपर्य्यकनिलयां 
| भजन्ति त्वां धन्याः कतिचन चिदानन्दलेहरीम्‌ ॥ ८ ॥ 


टीका--थोड़े से ही भाग्यवान्‌ हैं, जो चितं और नन्दं की धांरा- 
| रूपिणी, छमृत-सागर के मध्य में मणिद्वीप में अलौकिक वृक्षों के उद्यान 
। से वेष्टित और नीपबृक्षों के उपवन से युक्त चिन्तामणि शह में परम 
शिवरूपी पलंग पर ( जिसके चार शिव श्राधारस्वरूप हैं ) बैठी हुई 
तुमको भजते हैं । 
| /  व्याख्या-शक्ति और शिव का सामरस्य  “परमशिवप्यैकनिलयां 
से बोध होता है। जैसे पिण्ड वा जीव कें शरीर में परमंशिंव 
( परमाकाश रूप में) सहस्रार में ब्रह्रन्भ्रःस्थान में हे, वैसे ही 
संमष्टिरूपी प्रणब में बह दिन्दु के नीचे नादरूप में है। इससे नादरूपी . 
परमशिव ही बिन्दुरूपिणी शक्ति का पर ङ्क अर्थात्‌ आधार हे। सुधासिन्धु , 
५ सहसार-संलग् अमाक्ला है। इसी के ऊपर विन्दु-बिसर्गरूपी शक्ति: 
रहती है । चिन्तामणि-गह का अर्थ है इच्छानुकूल वरप्राप्ति का स्थान । 
मशिद्वीप से तात्पर्य्य है परंज्योति से जैसे सुधा से चैतन्य वा चित्शक्ति 
का और सिन्धु से सर्वव्यापकता का बोध होता है, वैसे ही अ्भानापांद का 
आवरण हट जाने से चैतन्य वा चित्शक्ति का प्रकाश देखने में ्राता' 
'है। नाना वृक्ष हैं नाना प्रकार की कर्म-वासनायें | “सुरविटपिवाटी' सेः 


खे 


कल्पवाटिका से मतलब है। यह व्यष्टि में संक्ल्प-तरु अर्थात्‌ काम-: 

-चारिणी वृत्ति है । इसी बृत्ति से जीव जैसी इच्छा कर कर्म करता है, 
-चैसा ही फल इस जन्म-में'वा अपर जन्म में पाता है। समष्टि में यही 
अपञ्च का कारण है | उपनिषदों में इसे तेज कहा है। यह परमाशक्ति 
की इच्छाशक्ति को व्यक्त करता है। परमशिव और आधाररूप चार 
-शिवों से यह तात्पर्य्य है कि सविकल्य और निर्विकल्य समाधि के बीच में 
पाँच अवस्थायें हैं । इन पाँचों अवस्थाओं को पार करके ही निर्विकल्प 
समाधि की अवस्था प्राप्त होती है यह समाधि जीवन्मुक्तावस्था की 
-द्योतक हे। इस अवस्था में वाधितानुवृत्ति रहती है अर्थात्‌ रज्जु में 
सर्प का भान होता है। भले ही इससें भय वा दुःख न हो। परन्तु 
जब तक रज्जु, अन्धकार और आँखें हैं तत्र तक सर्पे की भ्रान्ति होगी, 
चाहें क्षणिक ही हो। यद्यपि इस सोपाधिक भ्रान्ति से अनिष्ट की 
सम्भावना नहीं है तथापि इसका निवारण करना युक्त हे। यह होगा 
-सहजावस्था की प्राप्ति से। सहजावस्था वा निर्विकल्प समाधि सविकल्प ' 
समाधि से पाँच मात्रा परे है । ये पाँच अवस्थाएँ हें--साम्य, पर-लय, 
विनाश, अत्यन्ताभाव और ऐक्य । 


१ साम्यावस्था वह हे, जिसमें जीब्रोपाधि अर्थात्‌ ्रहंभाव का लय 
होकर ज्ञातृ, ज्ञान और जेय इस शुद्ध त्रिपुटीभाव का आभास मात्र रह 
जाता है । प्रयाग के त्रिवेणी-संगम पर यमुना का नीला प्रवाह गंगा के 
श्वेत प्रवाह में मिलकर एक हो गया है तथापि किञ्चित्‌ दूर तक काली 
रेखा दीख ही पड़ती है। इसी प्रकार इस अवस्था में भी ब्रह्मभान में 
-जीवभान भी है । 


२ लयावस्था वह है, जिसमें पूर्वोक्त शुद्ध त्रिपुटी का भी लय हो 
जाता है | एक--केब्रल एक--रह जाता है, जो कहा नहीं जा सकता है। 
३ विनाशावस्था में अखण्डोपाधि की भी निवृत्ति होती है। निवृत्ति 


-दो प्रकार की है--लय और नाश । लयनिबृत्ति सुषुप्तावस्था में और 
-्नाशनिवृत्ति तुरीयावस्था में जगद्भास की द्योतक है | 

` ४ अत्यन्तावस्था में जीव-चेतनता, ब्रह्म-चेतनता वा सर्व-चेतनता में 
मेद नहीं रह जाता है। i 
' ५ ऐक्यावस्था अ्तीतोदिता वा अनामाख्या अवस्था को कहते हैं । 
इसको बोधातीतां भी कहना युक्त नहीं है कारणं यह बुद्धि से परे है । 
बुद्धि से परे इस हेतु है कि जो बुद्धि से परे है, उसी से ऐक्य हो जाता 
है । ग्रतएव जब इस अवस्था के स्वरूप को हृदयंगम करना दुष्कर है 
तो इसका वचन-द्रारा वर्णन करना ्रसम्भव ही है । | 
इन पाँचों अवस्थाओं के द्योतक परमाशक्ति के पर्य्यक के चारों 
पाद ब्रह्मा, विष्णु; रुद्र और ईश्वर ( ईशान ) तथा पाँचवाँ कशिपु का 
द्योतक सदाशिव है । 
इस “छोक से कामेश्वरी वीज 'क्ल' और सदाशिव महाप्रेत बीजा 
“हसौः का उद्धार होता है । | 


महीं मूलाधारे कमपि मणिपूरे हुतवहं, 
स्थितं स्वाधिष्ठाने हृदि मरुतमाकाशसुपरि । 
मनो अपि भ्र मध्ये सकलमपि भित्वा कुलपथं, 
सहस्तारे पद्मे सह रहसि पत्या विहरसि ॥ & ॥ 


टीका- (हे देवि ) ठम मूलाधार में पृथ्वी को, स्वाधिष्टोन में अग्नि 
को, मणिपुर में जल को, हृदय ( अनाहत ) में वायु को, इसके ऊपर. 
( विशुद्धि में ) आकाश को, भ्र,मध्य ( आज्ञाचक्र ) में मन को-इस - 
प्रकार सम्पूर्ण कुलमार्ग को भेदकर सहसार में सूक्ष्ममाव से अपने पति. 
के साथ रमण करती हो। 
- व्याख्या--यह ग्रन्तर्याग का वर्णन है। इसमें परमा भगंबती को 
कुश्डलीरूपा मान उसकी क्रिया का उल्लेख हुआ है। ये छुहों चक्र 


= 


ज्ञानयोग . में ज्ञान की छ; भूमिकायें कही जाती हैं। इसके पूर्व-पद्म में 
भगवती के समष्टिरूप का वर्णन था और इसमें व्यष्टिरूपिणी कुण्डली 

का वर्णन है । कुटला जीव में साढ़े तीन गुणा है और श्रीमहाषोडशी 


सोलह गुणांवाली समष्टिकुष्डली है। कुण्डली स्वेच्छा से ही गुणिता. 
होती है । 'पत्या विहरसि’ अर्थात्‌ “पति कें साथ रमण करती हो' का: 


भाव है योग से | योग कहते हैं मिथुन वा युग्म के एकीकरण को। 
रहसि’ का अर्थ है “एकान्त में' । 


इसी सांधन की क्रिया का सिंहावलोकन इस पद्य में दिखलाया गया 


है। संक्षेप में कुल-कुण्डली के उत्थान का दिगदर्शनरूप यह पद्य है । 


सुधा-धारा सारैश्चरणयुगलान्तर्विगलितै 
प्रपञ्च सिञ्चन्ती पुनरपि रसाम्नायमहसा | 
अवाप्य स्वां भूमि. भुजगनिभमध्युष्टवलयं, 
स्वमात्मानं कृत्वा स्वपिषि कुलकुण्डे कुहरिणि ।|१०। 


टीका--तब तुम पुनः अपने पद्युगल से बहती ' अमृतधारा से. 
शरीर को सींचती हुई वलयाकार सर्प के समान अपने वास्तविक रूप को 


धारण कर अपने मूल निवासस्थान : कुल-कुण्ड में सोती हो । 


व्याख्या--इस पद्य में कुण्डली का अवरोहण और उसका परिणाम : 
दिखाया है । पूर्व-पद्य में कुण्डली के आरोहण से प्रपञ्च वा शरीर के 
चक्रों श्र्थात्‌ बृत्तियों का लय हो गया था। अब अवरोहण से कुण्डली 
इन चक्रों को अमृत अर्थात्‌ विशेष यथार्थ ज्ञान से सींचती है अर्थात्‌ . 


वृत्तियों को निर्मल करती है। 'रसाम्नायमहसा” से यह भाव है कि 


कुण्डली जत्र सहस्रार में रहती है तब श्रपर-ज्ञान नहीं रहता है कारण: 
यह समाधि की अवस्था है। अ्पर-ज्ञान से मिथ्या ज्ञान से मतलब है.।: 
जैसे जीव और ब्रह्म में भिन्नता है; अपने कर्मों के फलस्वरूप जीव विश्व 
` में कर्ता और भोक्ता है; ईश्वर जीव से भिन्न है और जीव को अपने कर्मों 
का फल देनेवाला है--ये सब बातें ञ्रयथार्थ हैं कारण जीव शिब से भिन्न 
नहीं है । विश्व का कर्ता और भोक्ता ईश्वर है और ईश्वर जीव को दण्डः 
वा पुरस्कार नहीं देता है । जीव अपनी श्रज्ञानता से अपने को भोक्त।. 


~ 

“समझ सुख वा दुःख का अनुभव करता है । जब कुण्डली लौट आती है 
तब विश्वज्ञान पुनः उदय होता है; परन्तु पदार्थ का यथार्थ विशेष ज्ञान 
हो जाता है कारण सुधा-सिञ्चन श्रर्थात्‌ क्षणिक ब्रह्मज्ञान से वृत्तियाँ 

“निर्मल हो जाती हैं । कुण्डली के इस आराहण के श्रम्यास से असम्प्र- 
ज्ञात समाधि स्थिर होती है। 'कुलकुण्ड' मूलाधार-स्थित त्रिकोण को 
कहते हें । इसको मातृ-योनि भी कहते हैं । कुल का एक अर्थ शक्ति 
भी है और कुण्ड योनि का एक दूसरा नाम है । कुण्डली “श्रणारणीयान्‌' 
अर्थात्‌ अणु का भी अणु है । 


इस पद्य से कुण्डली-योग की महत्ता का बोध होता है। 


चतुर्मि: श्रीकण्ठैः शिव्रयुव॒तिमिः पञ्चभिरपि, 
प्रभिन्नामिः शम्भोर्नबभिरपि मूलप्रकृतिभिः । 
त्रयश्चत्वारिंशद्वसुदलकलाग्जत्रिवलय, | 
त्रिरेखाभिः सरद्धतव भवनकोणाः परिणताः | ११ ॥ 


टोका--चार श्रीकण्ठों ( शिव )-शम्भु नौ प्रकृति रूप से पाँच 
युवतियों ( शिब ) तेरा वासस्थान से बना है। कोरणों की संख्य 
'तेंतालिस है | इसकी तीन बृत्तियाँ, तीन रेखायें और आठ सोलह 
तथा दल वाले क्रमशः दो कमल (चक्र ) हैं । 
व्याख्या--यह श्लोक श्रीचक्र का उद्धारक है। इस चक्र के बाह्य 
वा स्थूल ज्ञान से बहिर्याग वा अपरा पूजा, वा सूक्ष्म ज्ञान से पर 
परा वा मिश्रपूजा और पूर्णज्ञान से परा पूजा की जाती हैं। यह 
चक्र जीव के देह में भी है। इसी से--“देहो देवालयः प्रोक्तो वो 
देवः सनातनः'--श्रुति में कहा है । 
चक्रपूजन से आत्मानुसन्धान से तात्पर्य है। इसी से चक्रपूजा परा 
'पूजा है | इसी चक्र की बनावट का “नकशा' यह पद्य है | चार शिव 
से चार शिवात्मक ऊर्ध्वमुख त्रिकोणों से और पाँच शिव-युवतियों से 

पाँच शक्त्यात्मक अधोमुख त्रिकोणं से तात्पर्य है। ऊर्ध्वं से ऊर्ध्वगामिनी 
चृत्तियों का और श्रधोमुख से प्रपञ्चगामिनी व्ृत्तियों का बोध होता है। 
चारों शिबात्मक कोणों को माया, शुद्ध विद्या, महेश्वर और सदाशिव 
( सदाख्य ) कहते हैं । ये ऊर्ध्वंगामी शस हेतु कदे ' गये हैं कि ये ब्रह्म को 
बतलानेवाले हैं। सदाख्य में ही “सोहं” की भावना होती है। 
पाँचों धर्मशक्त्यात्मक त्रिकोणों से तात्पर्य है पाँच भूत, पाँच 
'तन्मात्रायें, पाँच जञानेन्द्रियाँ, पाँच कमेन्द्रियाँ और पाँच प्राण । इनको 
अधोमुख इस हेतु कहा गया है कि इनसे ही प्रपञ्च का विकाश 
हुआ है। इन नवों से श्रीचक्र बना है। चक्र का एक श्रथ हे 
शक्ति-समूइ । भाव यह है कि विविधिरूपा शक्तियाँ एक ही पराशक्ति की 
इच्छाशक्ति से हुई हैं। तेंतालिस कोणों से तेंतालिस तत्वों का बोध होता 
है । ये तत्व विभिन्न मत से भिन्न-भिन्न हैं। तीन रेखाएँ स्थूलरूप से 
भूः, भूवः और स्वः इन त्रिलोकों की, सूच्मरूप से ज्ञातृ, ज्ञान और झेय- 
रूपी त्रिगुणो की द्योतक हैं श्रष्टदल से काम, क्रोध, लोभ, मोह, मद, 
आल्सर्थ, पुण्य और पाप का बोध होता है । इन आठों की अधिष्ठातृ 
'देवतायें ब्राह्मी आदि अ्रष्टशक्तियाँ हैं। घोडशदल. से मन के सोलह 
-विकारों--प॒थ्वी, जल, अग्नि, वायु, आकाश, श्रोत्र, त्वचा, चल्नु, जिह्वा, 
नाक, वाक्‌ , हस्त, पाँव, पायूपस्थ--से मतलब है । इनकी श्रधिदेवतायें 
कामाकर्षिणी आदि सोलह शक्तियाँ हैं । 
त्वदीयं सौन्दर्य तुहिनगिरिकन्ये तुलयितु, 
कवीन्द्राः कल्पन्ते कथमपि विरश्निप्रभतयः । 
यदालोकौत्सुक्यादमरललना यान्ति मनसा, 
पशूनां दुष्प्रापामपि गिरिशसायुज्यपदवीम्‌ ॥१२॥ 

टीका- हे हिमगिरिसुते ? ब्रह्मादि देव तुम्हारी सुन्दरता का पूर्ण 
अनुभव न कर पा किसी प्रकार कल्पना कर लेते हें। देवश्त्रियाँ तुम्हारी 
अलौकिक सुन्दरता के ध्यान से ्रज्ञानियों को दुष्प्राप्य शिव-सामरस्यावस्था 
- को प्राप्त करती हैं। ' 
फा०२ 

. व्याख्या--“तुहिनगिरिसुते' का सूक्ष्म अर्थं है आनन्द वा ग्रमृत- 
लहरी । हिमगिरि है सोममण्डल, जो सहस्तार में है। इसी सोमण्डल 
से आनन्द की धारा उत्पन्न होती है। इसी हेतु आनन्दलहरी को 
हिमकन्या-स्वरूपा कवियों द्वारा माना गया है । अन्यथा जो 
समस्त ब्रह्माएउमण्डल की जननी है, उस अजा को जड़ प्रस्तर-गिरि 
की सन्तान कैसे कह सकते हैं ! ब्रह्मादि त्रिदेवों को कवीन्द्र इसलिये 
कहा है कि वेदों के ब्रह्मा, पञ्चम वेद आगमों के शिव और विभिन्न ब्रह्म- 
प्रतिपक्तियों के विष्णु यथार्थ कवि हैं | ये भी तुम्हारी सुन्दरता का पूरा 
ज्ञान नहीं रखते हैं कारण ये प्रपञ्चनायक- व्यवसायात्मिका बुद्धि- 
बाले हैं । 'अमरललना' का अर्थ है अमरत्व की इच्छा करनेवाले 
अर्थात्‌ मुसुत्नु । अलौकिक से ठरीयाबस्था से तात्पर्य है। “पशनां से तात्पर्य: 
है बाह्यदर्शन-प्रधान जीवों अर्थात्‌ श्रजञानियों से । 

इससे व्यवसायात्मिका बुद्धिवाले वीराचारी साझुज्य को प्रासः 
करते हैं, ऐसा बोध होता है। 
नर॑ वर्षीयांसं नयनविरसं नम॑सु जड़, 
तवापांगालोके पतितमनुधावन्ति शतशः । 


गलद्वेणीबन्धाः कुचकलशविस्तस्तसिचया, 
. हठात्‌ तरुख्यत्‌कांच्यो विगलितङुकूला युवतयः ॥१२॥ 


टीकां--जिनके केश खुले हैं, कुम्भ-सदृश जिनके बड़े-बड़े स्तनों 
पर से ऊर्ध्ववसतर हट गया है और काञ्जी टूट जाने से जिनका अधोवस्त्र 
गिर गया है, ऐसी सैकड़ों युवतियां उस बूढ़े के पीछे दौड़ती हैं, जिस पर 
तुम्हारा एक कटाक्ष भी पड़ जाता है यद्यपि आयुवृद्धिवश वह आँख 
से रहित और प्रेमरस के अयोग्य हो गया है । 

व्याख्या--बयोवृद्ध बूढ़े से तात्पर्य्यं अनेक जन्मसंसिद्ध व्यक्ति 
से है, जिसकी बहिसु'खी वृत्ति नष्ट होकर केवल अन्तमु'खी वृत्ति रह 
गई है और जिसकी कामदृत्ति जड़ हो गयी है। ऐसे व्यक्ति के तुम्हारे 

कटाक्ष वा अनुग्रह का पात्र होने से, उसके पीछे सैकड़ों युवतियाँ अर्थात्‌ 
असंख्य सिद्धियाँ नम श्र्थात्‌ पूर्णेरूप से श्रनाऱ्रता होकर दौड़ पड़ती हैं । 
ये सिद्धियाँ तुम्हारी प्राप्ति में विज्न-स्वरूपा हैं । सिद्धि-भोग में अनिष्ट की 
सम्भावना है । क्ुद्र भोगों के लोभ में पड़ जीव परम भोग वा मुक्तिपथ से 
विचलित हो जाता है । '्रनुधावन्ति’ से स्पष्ट है कि मुमुक्तु 
इन जुद्र सिद्धियो के प्रति सर्वथा उदासीन हो अपने मुक्तिपथ पर 
अग्रसर होता जाता है और ये सिद्धियाँ उसके पीछे-पीछे ( अनु ) 
. दौड़ती जा रही हैं | एक बार परमानन्द का आस्वादन कर बह भला 
किस हेतु श्रनित्य आनन्द के आभास की इच्छा कर सकता है १ 


क्षितौ षद्पश्चाशत्‌ द्विसमधिकपञ्चाशदुदके, 
हूताशे द्वाषष्टिश्चतुरधिकपञ्चाशदनिले | 
दिविद्विःषट््रिंशन्मनसि च चतुःषष्टिरिति ये, 
मयूखास्तेषामप्युपरि तव पादाम्बुजयुगम्‌ ॥१४॥ 


टीका-हे माता ! पृथ्वी की छप्पन, जल की बावन, अप्मि की 
बासठ, वायु की चौवन, आकाश की बहत्तर और मन की चौंसठ 
किरणें हैं परन्तु तुम्हरे दोनों पद-कमल इन सबके ऊपर हैं । 


व्याख्या--इसके कई तात्पर्य हैं| एक तात्पर्यं यह है कि मूला- 
घार या पृथ्वीतत्व, स्वाधिष्ठान या जलतत्व, मणिपुर. या अग्मितत्व, 
अनाहत या वायुतत्व, विशुद्धि या आकाशतत्व और आज्ञा या 
मनःतत्व इन -चक्रों की किरणों से एक चान्द्रवर्घ ३६० दिन का बनता है । 
इनके परे हैं तुम्हारे दोनों पद्कञ्ज, जो नाद और श्रपर-विन्दुरूप हैं। 
इस प्रकार भगवती का काल से भी परे होना बोध होता है। 
कवि की यह उक्ति महाषोडशी भगवती के प्रति है। कारण इन्हीं 
के अन्य रूप पञ्चदशी सुन्दरी ललिता के पञ्चदशी मन्त्र से पन्द्रह तिथियों 
से काल का परिणाम शात होता है। घोडशी में सोलह नित्यायें हैं । 

दूसरा तात्पर्य चक्रो से छह्ों ऋतओं से है । वसन्त ५६, ग्रीष्म ५२ 
और अन्य चारों ऋतुएँ क्रमशः ६२, ५४, ७२ और ६४ दिनों की होती 
हैं। इनके परे भगवती के नाद और बिन्दुरूपी दोनों चरण हैँ । अर्थात्‌ 
भगवती सौरवर्ष के परे है । 

स्वामी अच्युतानन्द का सिद्धान्त है कि पमयूखा' का अर्थ मातृका है। 
मातृकाओं के भिन्न-भिन्न समूह ( मण्डल ) इस प्रकार हैं 

( १) ५६ मयूखाओं का मण्डल ४० मातृकाओं और छुः बीजों--- 
“ऐं, हीं, श्री, ऐं, ककं, सौः का है । ये पृथ्वी-किरण हैं । 

( २) ५२ मयूखाओं का दूसरा मण्डल ५० मात॒काओं और दो 
वीजों-'सै। और “श्री का है। ये जल-किरणें हैं। 

(३) ६२ मयूखाओं का तीसरा मण्डल ५० मातृकाओं, १४ वें 
स्वर की चत॒रावत्तियों, “हु और 'सः इन दोनों की चतुरात्रत्तियों का 
है । ये ्रम्नि-किरणें हैं । 

(४ ) ५४ मयूखाओं का चाथा मण्डल ५० मातृकाओं श्रार यें, 

-र, ल॑, और वं इन चार वीजों का है । ये वायु-किरणें हैं । 


(५) ७२ मयूखाओं का मण्डल प्रथम चोदह स्वरों की पञ्च- 


-बृत्तियों और “एँ? तथा “हीं वीजद्वय का है । ये आकाश-किरण हैं । 


( ६) ६४ मयूखाश्रों का मण्डल समस्त सोलहां स्वरों की चतुरा- 
वृत्तियों का है । यह मन की किरणे हैं । 
ज्योतिरूपा पराशक्ति की अनन्त किरणों हैं । किरणों से जगत्‌ की 
उत्पत्ति होती है । सोम, सूर्य्य, अनलात्मक यह जगत्‌ इन्हीं तीनों की 
किरणों से बना है। जैसे ब्रह्माण्ड में अभि, सूर्य और सोममण्डल 
हैं, वैसे ही पिण्डाण्ड में झि के पृथ्वी और जल ( मूलाधार और 


` स्वाधिष्ठान ), सूर्य के अभि और वायु ( मणिपुर और अनाहत ) और 
` सोम के आकाश और मन (विशुद्धि और श्राजञा) ये दो-दो मण्डल हैं। 


| 
| 
[| 

'मयूख का अन्य ग्रर्थ है परिमाण ( नाप ), जब मा’ धाठु से 
यह शब्द बनता है । इस भाव से भगवती का अपरिमेय वा अतुलनीय 
होना बोध होता है । 


शरञ्ज्योत्स्नाशुभ्रां शशियुतजटाजूटमुकुटां, 
वरत्रासत्राण्स्फटिकणुणिकापुस्तककराम्‌ । 

सकृन्नत्वा न त्वां कथमिव सतां सन्निदधते, 
मधुच्षीरद्रा्ञामधुरि मधुरीणा भणितयः ॥ १५ ॥ 


टीका--कविगण यदि शरदूऋठ की चाँदनी-जैसी निर्मला, 
जटाजूट पर चन्द्रवाली, चारों हाथों में वर, अभय, स्फटिकमाला और 
पुस्तक लिए ठुम्दारा अभिवादन और मनन न कर लिया करें तो उनकी 
रचना मधु, दुग्ध और द्वाक्षा ( अंगूर ) के समान मधुर कैसे हो! 


व्याख्या--पद्म-कथित ध्यान भगवती त्रिपुरसुन्दरी का वागूभव या 
वागीश्वरीरूप है। इस पद्य को सारस्वत-प्रयोग मी कहते हैं, जिससे 
कवित्व-शक्ति मिलती है । ध्यान का तात्पर्य यह है कि शरदूऋत॒ की 
ज्योत्स्ना जैसी शुभ्रा होने से भगवती का निर्मला ग्रर्थात्‌ तम और रजो- 
गुण से परे सत्वगुण-प्रधाना होना बोध होता है। जटा-जूट से भगवती 
निगु'णा है, यह नहीं, किन्तु सत्वगुणोपेता है, यह प्रकट होता है। चन्द्रमा 
मुकुट पर है, इसका यह भाव है कि भगवती अम्ृतत्वदायिनी है । 
विज्ञान ही अमरत्व-दायक है। अतएव वह विज्ञानस्वरूपा है, ऐसा 
बोध होता है। वर से मतलब है ज्ञानोपदेश से। त्रासत्राण अर्थात्‌ 
अविद्या के भय से श्क्षा करती है। स्फटिकमाला पचास मातृकावणां 
की द्योतक है श्रर्थात्‌ वह शब्दब्रह्म है। पुस्तक से तात्पर्यं है परा 
और अपरा बिद्या से | पूर्ब-पद्म में परब्रह्मरूपिणी कालागोचरा का और 
इसमें शब्दब्रह्मरूपिणी भगवती का उल्लेख है। प्रथम शब्दब्रह्म का 
ज्ञान आवश्यक है क्योंकि यही परब्रहझ का ज्ञान देता है। 


्रानन्द्लहरी ॥ 


कवीन्द्राणां चेतः कमलवनवालातपरुचि, 
भजन्ते ये सन्तः कतिचिदरुणामेव भवतीम्‌ । 
विरश्चिप्रे यस्यास्तरुणतर श्रङ्गारलहरी, 
गभीराभिर्वागभिर्विदधति समारञ्जनममी ॥ १६ ॥ 


टीका--बड़े-बड़े कवियों के हछृदय-कमल को विकसित करती 
हुईं उदयकालिक सूर्य के समान सुन्दर लाल वर्णवाली तुम्हारा जो 
विद्वान्‌ भजन करते हैं, वे अपने गम्भीर शब्दरूपी सरस्वती की ”शज्ञार- 
लहरी से सबके मन प्रसन्न करते हैं। 

व्याख्या--उक्त विद्वान्‌ हैं पूर्वोक्त सारस्वत-प्रयोग में निपुण साधक। 
चक्रमेदन ही कमल का विकाश है। जैसे सन्ध्या होते ही कमल 
संकुचित हो जाता है और प्रातः प्रकाश पाते ही विकसित हो उठता हे. 
वैसे ही साधकों का हृदय-कमल कुण्डली का प्रकाश पाकर विकसित होता 
है, जब कि वह ऊपर अनाहत तक उठती है और जब वह नीचे रहती है 
तो दृदय-कमल बन्द रहता है। “विरज्निप्रेयसी' अर्थात्‌ सरस्वती से, जो 
ब्रझा की शक्ति है, श्रींसुन्दरी भगवती के सरस्वती-रूप का बोध होता है। 
इस रूप का उल्लेख पूर्व-पद्य में भी हो चुका हे । 


सवित्रीभिर्वाचां शशिमणिशिलाभंगरुचिभिः, 
वशिन्याद्याभिस्त्वां सह जननि संचिन्तयति यः | 

स कर्ता काव्यानां भवति महतां भंगिसुभगैः, 
बचोमिर्वाग्देवीबदनकमलामोदमधुरैः ॥ १७ ॥ 


टीका--हे जननि ! चन्द्रमणि के समान सुन्दर और वाकशक्ति की 
देनेवाली वशिनी आदि शक्तियों-सहित तुम्हारा जो सम्यक्‌ चिन्तन 
करता है, वह सरस्वती के मुख-कमल की सुगन्ध से मधुर वाक्यवाले 
काव्यों का रचयिता होता दै । 

व्याख्या--यह पद्य शक्तिकूट की अ्रधिष्ठात्‌ देवता ज्ञान-शक्ति के 
मनन का फल व्यक्त करता है । पञ्चदशाचरी महामन्त्र क ए ई ल हीं 

हसकणएईल हीं सकत्त हीं' (इसका समन्वय “तत्‌ सँ असि’ महावाक्य 
से है) में तीन भाग हैं। इस ज्ञानशक्ति की आठ उपश क्तियों-- 
वशिनी, कामेश्वरी, मोदिनी, विमला, अरुणा, जयिनी, सर्वेशी और 
कौलिनी की पूजा अ्ष्टार ( सर्वरच्षाकरचक्र ) में होती है। ये आठ 
शक्तियाँ शीत, उष्ण, सुख, दुःख, इच्छा, गुणक्रम से हैं। ये क्रमशः 
मातृका वाकशकिति क, च, 2, त, प, य, श (सात वर्ग की) और 
समस्त सोलहों स्वर की द्योतक हैं। इनको श्रुतियों के विभिन्न प्रतिपादक 
अंग मी कहा गया है । यथा वशिनी श्रुति-विमाग है, जो यह प्रतिपादन 
करता है कि समस्त विश्व ब्रह्म ( चिदचित्‌ ) है और आत्मा से भिन्न 
नहीं है । कामेश्वरी ब्रह्मात्मा के ऐक्य का प्रतिपादन करती है। 
मोदिनी ब्रह्मज्ञान से अभिन्न आत्मज्ञान का माहात्म्य बताती है। विमला 
अज्ञानरूपी आवरण दूर क!ने में उपदेश स्वरूप सहायता देती है। ्ररुणा 
ब्रहम-जीवैक्यता की घोषणा करती है। जयिनी सत्‌ की अखंडता सिद्ध 
` करती है । सर्वेश्वरी जीवन्सुक्तावस्था का ओर कौलिनी विदेहावस्था का 
प्रतिपादन करनेवाले श्रुति-विभाग से सम्बन्धित हैं । 


तनुच्छायाभिस्ते तरुणतरणिश्रीधरणिभिः, 

दिवं सर्वामूर्वीमरुणमणिमग्नां स्मरति यः । 
भवन्त्यस्य अस्यद्वन॒हरिण शालीननयनाः, 

सहोर्वश्या वश्याः कति कति न गीर्वाणगणिकाः ॥ १८॥ 


टीका--उदयकालीन सूर्य के वर्ण के समान लाल रंग के तुम्हारे 
यश्तरी-स्वर्गमय शरीर का जो स्मरण करता है, वह जंगत्ती हरिण के 
चञ्चल नेत्रवत्‌ चपल नेत्रवाली उर्वशी आदि स्त्र्गीय अप्सराओं को भी 
वश में कर लेता है । 

ब्याख्या- इस पद्य से भी ज्ञान-शक्ति के स्मरण की महिमा बोध 
होती है। पूर्व-पद्य में चिन्तन का फल दिखाया गया है और इससे 
स्मरण अर्थात्‌ श्रवण मात्र का प्रभाव ज्ञात होता है। पूर्वोक्त पद्य -में 

अकृतोपासकों अर्थात्‌ संशय और विपरीत भावनारूप त्रु टियोंवाले 
साधकों को मनन करने का आदेश दिया गया है और इस 
पद्य में उत्तमाधिकारियों अर्थात्‌ कृतोपासकों को गुरु-द्वारा महामन्त्र 
के श्रवण वा अनवरत स्मरण के लिए उपदेश किया गया है। 
सुना गया पदार्थ-ज्ञान स्मरण करने से ही स्थिर रहता है अन्यथा 
अर्थ वा भाव को भूल जाने से श्रवण” निरर्थक हो जाता है। अतः 
केबल सुनने से ही काम नहीं चलता, अनेक बार आइत्ति करनी: 
आवश्यक है। इसे निदिध्यासन भी कह्‌ सकते हैं। भगवती के लाल 
वर्ण के शरीर में स्वर्ग और पृथ्वी निमग्न हैं। इसका यह तात्यय॑ है कि. 
भगवतीरूप ब्रह्म में स्वर्ग और पृथ्वी आदि सत्र सन्निहित हैं। इससे 
भगवती का विश्वमातृत्व सिद्ध होता है। “गीर्वाणगशिकाः' अर्थात्‌ 
अप्सराएँ हैं अलौकिक सिद्धियाँ। उपर्युक्त साधक इन सिद्धियो को भी 
अपने वश में कर लेता है, यह नहीं कि वह इनके वश में हो 
जाय कारण वह परमपद का इच्छुक है । 


मुखं विन्दु कृत्वा कुचयुगमधस्तस्य तदधो, 
इकारारद्ध ध्यायेद्वरमहिषि ते मन्मथकलाम्‌ । 

स सद्यः संच्ञोभं नयति वनिता इस्यतिलघु, 
त्रिलोकीमप्याशु भ्रमयति रविन्दुस्तनयुगाम्‌ ॥ १६॥ 


टीका- हे हरमहिषि ! विन्ढु से मुख, उसके नीचे स्तनद्वय और 
इकार के अद्ध से निम्न अंग इस प्रकार कल्पना कर जो तुम्हारी 
काम-कला का चिन्तन करता है, वह तुरन्त स्त्रियों को चंचल कर देता 
हे । परन्तु यह उसके हेतु अति तुच्छ है कारण वह चन्द्र अर सूर्य- 
रूप स्तन-युगल वाले त्रिलोकों को भी अपनी इच्छा पर ही विचलित 
कर सकता है। . _ द 
. व्याख्या हर का अर्थ है हरनेबाला अर्थात्‌ समस्त विश्व कोः 
अपने में लय कर लेनेवाला । उसकी महिषी अर्थात्‌ शक्ति। श्रीक्रम 


आनन्दलहरी २५. 


के अनुसार तीन विन्दु हैं। इस क्रम में बिन्दु भी तीन, त्रिकोण- 
मण्डल भी तीन, भूपुर भी त्रिरेखक और मन्त्र भी तीन अचक्षर- 
बाले हैं । रूप भी तीन, कुण्डली भी त्रिविधा, मुख्य शक्तियाँ भी 
तीन--इसी प्रकार सब तीन-तीन हैं । इसी से यह त्रिपुरा कहलाती है । 
श्रीक्रम के कामकला-सिद्धान्त के श्रनुसार इसके त्रिविन्दुओं में प्रथम 
लय का, द्वितीय सृष्टि का और तृतीय स्थिति का द्योतक है। वाम- 
केश्वरतन्त्र में ्रथम (पर ) विन्दु को कबलीक्कत निःशेषतत्वग्राम- 
स्वरूप कहा है । यही मह्दाविन्ढु है, जिसके दो भाग अन्य दो विन्दु. 
हैं इनको ग्रह और मनोविन्दु भी कहते हैं। ये दोनों बिन्दु रक्त 
और शुक्ल वर्ण के हैं। रक्त शक्ति का और शुक्ल शिव का सूचक 
है । पर-महाविन्दु श्रवण है । इसी से सृष्टि और स्थिति होती है और 
इसी में लय होता है। श्रवणं निगु'ण-द्योतक है । इस विन्दु को पर- 
प्रणव भी कहते हैं | यहीं पर शक्ति प्रपञ्च के हेतु अपने को तीन 


भागों में बॉट कर विन्दु, नाद और वीज कहलाती है। अर्ध- 
हकार विसर्ग के दो विन्दुओं का शेष भाग है । यह विसर्ग के उच्चारण 
से ज्ञात होता है। ये जिस प्रकार समष्टि वा ब्रह्माएड में हैं, उसी 
प्रकार पिण्डाए्ड वा व्यष्टि वा जीव में भी हें । भगवती की कामकला 
( मन्मथकला ), का ध्यान करनेवाले का ब्रह्म से तादात्म्य हो जाता 
है । यही बात इस पद्य में दिखलाई गई है । 


कीरन्तीमंगेभ्यः किरणनिकुरं वाम्मृतरसं, 

हृदि त्वामाधत्ते हिमकरशिलामूतिमिव यः । 
स सर्पाणां दर्पे शमयति शकुन्ताधिप इव, 

ज्वरङ्ग ४ ष्ट्या सुखयति सुधासारशिरया ॥२०॥ 


टीका--अमृतधारारूपी किरणों को फैलाते हुए हिमालय 
पर्वत के सदृश तुम्हारे रूप का जो हृदय में ध्यान करता है, वह 

सर्पो का अभिमान गरुड़वत्‌ दूर करता है और अपनी शीतल सुधादृष्टि 
से ज्वरपीड़ित को सुख देता है। 

व्याख्या-- हिमकरशिलामूत्ति' से हठयोग में अमृृतनाड़ी से, 
मन्त्रयोग में मृतसंजीवनी मन्त्रसिद्धि से और ज्ञानयोग में "मैं नित्य 
नवीन (युवा ) और अमर हूँ” इस ज्ञान से तात्पर्य है। 'हिमकर” 
का अर्थ है शीतल करनेवाला पदार्थ | अतएव इससे तात्पर्य है तीनों 
तापों को शीतल करनेवाली भगवती से । 'शिलामूर्ति' है निश्चल- 
ध्यान | विकारों की कल्पना सर्पो के रूप में कौ गई है। गरुड 
जैसे सपाँ का नाश करता है, वैसे ही भगवती का विज्ञान विकारों 
को नष्ट करता है । उक्त साधन अविद्यारूपी ज्वरग्रस्त जीवों”को दर्शन 
अर्थात्‌ अपरोक्षज्ञान से, जिसकी अमृत-समान शीतलकारिणी चित्त- 
वृत्तियाँ हैं, सुखी करता है। 


तड़िल्लेखातन्वी तपनशशिषवैश्वानरमयीं, 
निषण्णां षण्णामप्युपरिकमलानां तव कलाम्‌ | 
महापझ्माटब्यां  मृदुतमममायेन मनसा, 
महान्तः पश्यन्तो दधति परमाह्वादलहरीम्‌ ।।२१॥ 


टीका-विद्युत्‌-रेखा के सदश सूक्ष्म रूप से छुहों कमलों ( चक्रों ) 
के ऊपर बड़े कमलों (सहलदल ) के वन में स्थित सूर्य, चन्द्र 
और श्रम्मिमयी तुम्हारी कला को अनायास देखते हुए मायारहित महान्‌ 
पुरुष सर्वोत्कृष्ट ्रानन्द-लहरी में अवगाहन करते हैं । 

व्याख्या--इस पद्य में भगवती के उत्कृष्ट सूक्ष्म रूप का उल्लेख 
है। महान्‌ पुरुष से तात्पर्यं है ऊँचे श्रेणी के उपासक उत्तमाधि- 
कारियों से, जो अन्तर्यजन में निपुण हैं। माया का श्रथ यहाँ 
अविद्या है | इस स्थान पर माया का प्रयोग भ्रमोत्पादक है। कारण 
माया श्रविद्या से सर्वथा भिन्न हे। माया वा महामाया को स्वयं 
श्रीकृष्ण भगवान्‌ ने दुरत्यया केहा है (गीता ७ । १४), किन्तु 


ॐ 

अविद्या का ऐसा लक्षण कहीं भी प्रतिपादित नहीं है। अविद्या 
-दुरत्यया अर्थात्‌ बड़ी कठिनता से पार की जानेवाली नहीं है । संक्षेप 


में अविद्या का कारण माया है । भगवती मायामयी लीलामयी 


ही कही जाती है, श्रविद्यामयी नहीं । 


सूर्य, चन्द्र और अप्नि की तीन कलाएँ त्रिगुण की द्योतक हैं। 


-सृष्टि, स्थिति और संहार ये ही भगवती के तीन प्रधान गुण वा कलाएँ 


हैं । इससे भगवती चिदचिदात्मक ब्रह्म है, यह बोध होता है। “छुहों- 
चक्रों से ऊपर! से सूक्ष्म भाव से तुरीयावस्था से और स्थूल भाव 
में भूः, भुवः, स्वः, महः, जनः, तपः इन छुहों लोकां के परे सातवें 
सत्यलोक से मतलब है । यहीं उसकी वास्तविक स्थिति है । महापञ्च से, 


ज्जो सहखदलकमल ( चक्र ) ही है, ब्रह्माण्ड से: तात्पर्यं है । “सर्व- 


खल्विदं ब्रह्म? वा “यो मां पश्यति सवत्र सर्वे च मयि पश्यति” का ज्ञान 


यहीं होता है । 


भेवानि त्वं दासे मयि वितर दृष्टि सकरुणा-- 

मिति स्तोतु वाञ्छन्‌ कथयति भवानि त्वमिति यः । 
तदैव त्वं तस्मै दिशसि निजसायुज्यपदवीं, 
०  मुङुन्दब्रह्येन्द्रस्फुटनीराजितपदाम्‌ ॥ २२ ॥ 


-टीका--हे भवानि ! तू मुझ दास पर कृपादृष्टि दान कर। त॒म्हारे 
व्चरणों का नीराजन विष्णु, ब्रह्मा और इन्द्र के तेजोमय मुकुटों से 
होता है और जो तुमे भवानी कहकर पुकारता है, उसको तुम तत्काल 
अपने में मिला लेती हो । 


व्याख्या--इस पद्य में कुण्डलीयोग के मुख्य अंग "साहम्‌? 
के माहात्म्य का वर्णन है । “भवानी” का वाच्यार्थं भव अर्थात्‌ महादेव 


` -की शक्ति है । अतएव भवानी से तात्पर्य पर-शक्तिमान्‌ की पराशक्ति 


से है।यह तो हुआ भवानी संज्ञारूप का अर्थ। “वानि त्वम्‌ का 


चूसरा अर्थ है भें तुम होऊँ, जिसका व्यञ्जक साहम॑ मन्त्र है। 

“कथयति' का भाव है मनन करता है । “स्तोतु बाञ्छुन? से भक्ति- 
योग से तात्पर्य है । बहिर्योग वा कर्मयोग और ग्रन्तर्योग वा ज्ञानयोगः 
ूर्वपद्यों में वर्जित हैं दास्यभाव भक्तियोग का ही एक अङ्ग है। 
भक्तियोग सबसे श्रेष्ठ और सुकर है। भक्ति से ही ज्ञान की प्राप्ति 
होती है । “नीराजन” से यह तात्पर्यं है कि प्रकाशशक्ति का नीराजन 
कपूर की तेजशिखा से क्या- सर्वश्रेष्ठ विष्णु आदि देवताओं के 
मुकुट की ज्वलन्त मणियों की तेजशिखाओं से भी नहीं हो सकता दै 
कारण सूर्य, चन्द्र, अमि, विद्युत्‌ भी उसको प्रकाश नहीं दिखा सकते 
हैं। वह तो स्वयं परंज्योति अर्थात्‌ ज्योतियों की ज्योति है, जिससे 
सारा विश्व जगमगा रहा है । तब ? यह नीराजन अपने अविद्याबद्ध जीव 
का ही है । विद्यारूपी प्रकाश अपने को दिखाकर अपनी विद्यारूपः 
अन्धकार का नाश किया जाता है । यह ्रखण्डाकार ज्ञान ही है, जो 
“साइम्‌' के मनन से जगदम्बा की कृपा के फलरूप प्राप्त होता है। 
इसी अखण्डाकार ज्ञान के निमित्त विष्णु, ब्रह्मा और इन्द्र भी उक्त 
प्रकार का मनन वा भगवती के चरणों में आत्मसमर्पण करते हैं । 


त्वया हृत्वा वामं वपुरपरितृसेन मनसा, 
शरीराद्धं शम्भोरपरमपि शाके हृतमभूत्‌*। 
तथा हि त्वद्रूपं सकलमरुणाभं त्रिनयनं, 
कुचाम्यामानम्र कुटिलशशिचूडालमुकुटम्‌ ॥२३॥ 


टीका--ऐेसी शंका होती है कि शाम्भु के आधे शरीर का 
इरण करने से सन्तुष्ट न होकर तुमने बचे हुए आधे हिस्से को भी 
ले लिया है, जिससे तुम्हारा शरीर लाल है, आँखें तीन हैं, कुचयुगल 
से झुकी हो और टेढ़ा चन्द्र तुम्हारा मुकुट है। 

व्याख्या--इस पद्य में भगवती के श्रद्धनारीश्वर अर्थात्‌ आधे 
शक्त्यात्मक और आधे शिवात्मक शरीर का वर्णन कर शिवात्मक आधे 
भाग के भी शक्त्यात्मक रूप में लय हो जाने का वर्णन है । चितः 

पराशक्ति के पर-रूप का यह वर्णन शाक्त-दर्शन के सिद्धान्त के 
अनुसार है। जैसा प्रथम पद्य की व्याख्या में कहा गया है शिव 
अपञ्चार्थं ही सुष्ट हुआ है। शिव-शक्ति का सामरस्य ही आनन्दा- 
चस्था है और शक्ति में शिव का लय हो जाना ही महाप्रलय का 
द्योतक है, जब कि भगवती अकेली रह जाती है । इससे यह न समभे कि 
शिव का सम्पूर्णंतः लय हो जाता है। वास्तव में उसका लय नहीं 
होता । लय से तात्पर्य है शववत्‌ निष्क्रिय हो जाना। यह सुष्टि- 
क्रम है। संहारक्रम में शिवरूपी काल अर्थात्‌ कालशक्ति का वह अपने 
में कर्षणं कर निगु'णा, अव्यवहार्या, अलक्षणा ्रादिरूपा हो ज।ती 
है| यह रूप केवल श्राद्या का है। यहाँ शिव के लय से आनन्द- 
सामरस्य का बोध होता है । इसमें भी शक्ति की प्रधानता “कुचाभ्या- 
मानम्रम” से प्रकट है । “त्रिनयनं? सर्वव्यापकता-बोधक है । अपहरण 
से यह ज्ञात होता है कि काल के लय हो जाने पर काल की सर्व- 
व्यापकता का आधार-स्थान भगवती में अवस्थित रह जाता है । शिव- 
द्योतक शुक्कवर्ण के शक्तिद्योतक रक्तवर्णं में मिलने से शिव- 
तत्व के शक्तितत्व में लीन हो जाने से तात्पर्यं है । “बालचन्द्र- 
शेखरा? से यह तात्पर्य है कि सगुणावस्था में काल श्रमृत-धारा बहाने- 
बाली शक्ति को धारण करता था। श्रत्र निगुणावस्था में काल के 
उसमें मिल जाने पर भगवती धर्मी-शाक्ति ने ही इस धर्मशक्ति को 
थारण।कर लिया है । यहाँ सम्भव था कि किसी को यह शंका हो 
जाती कि शक्ति ही शिव में लीन हो गई है। इसी हेतु स्तुतिकार ने 
<कुचाभ्यामानम्रम से प्रमाणित किया है कि यह रूप शिव अर्थात्‌ पुरुष 
“का नहीं है। 
इससे “शब्द और काल अर्थात्‌ दिन और रात के अतीत हो 
“परिपूर्ण ज्ञान से उन्मनी अवस्था प्राप्त कर ब्रह्म में लीन होने के ज्ञान का 
Fr छँहातिपादन किया गया है। यह उन्मनी-शक्ति समनाशक्ति से परे 
॥ है। यह काल की कलाभानावस्था से परे है और निराकारा एवं 

अनामा चित्शक्ति की द्योतक है ।. यथार्थतः ब्रह्म देश और काल से 
रहित ही है । 


जगत्‌ सूते धाता हरिरवति रुद्रः क्षपयते, 
तिरस्कुर्वन्नेतान्‌ स्वमपि वपुरीशः स्थगयति । 

सदा पूर्वः सर्वे तदिदमनुण्ह्याति च शिव-- 
स्तवाज्ञामालम्ब्य च्णचलितयोभ्र,लतिकयोः ॥ २४ ॥ 


टीका--त॒म्हारे क्षणकालिक कटाचक्छरूपी आज्ञावश ब्रह्मा विश्व की 
सृष्टि, विष्णु इसका पालन और रुद्र इसका संहार करते हैं। ईश 
(ईश्वर ) इन ( क्रियाशओरों को) को तुच्छ समझकर निश्चल है और 
सदाशिव सबको अपने में लय कर लेता हे। | 
व्याख्या--इस पद्य के कई तात्पर्यं हैं। यथा कुण्डलीयोग में 
षट्चक्रमेदन से, ज्ञानयोग में ज्ञान-भूमिकाश्ओों से और भक्तियोग में अन्य 
सर्वरूपों का त्याग कर केवल इसी परमरूप से सम्बन्धस्थापन से तात्पर्य 
है। किन्तु मुख्य भाव कुण्डलीयोग के षट्चक्रभेदन का ही है, कारण 
इस स्तुति में भगवती के कुण्डली-रूप का वर्णन मात्र नहीं किन्तु 
आरोहण और अवरोहण का भी प्रतिपादन है। संक्षेप में इतना ही 
कहना है कि पञ्चशिव आकाशादि पञ्चतत्वों के अधिदेवता हैं | सदाशिव 
इन चारों को लय करता है । इससे यह प्रतिपादित होता है कि पृथ्वीतत्व 
जलतत्व में, जलतत्व ्रम्नितत्व में और अमितत्व वायुतत्व में लीन 
होकर चारों आकाशतत्व में, जिसका व्यञ्जक सदाशिव है, लीन हो जाते 
हैं । ऐसा प्रतापी सदाशिव अर्थात्‌ महाकाल भी भगवती की इच्छानुसार 
ही कार्य कर सकता है। इससे सदाशिव के परे पराशक्ति का होना 
सिद्ध है। यह तो समष्टि-सम्बन्धी विवेचना है । व्यष्टि में भी पञ्चतत्व-- 
प्रधान एक-एक कमल ( चक्र ) है, जो पाँच रंगों के पाँच सूतों के 
द्योतक पाँच अधिदेवता आदि चित्राख्या आदि नाड़ियों में अन्तरस्थ हैं। 
शरीर की ब्रह्मनाडी पाँच सूत के सदृश्य सूक्ष्म है। पाँच सूत का तात्पर्य 

है पाञ्चभौतिक । कुण्डली-योग में प्राणशक्ति ( कुण्डली ) को एक-एक 

चक्र के ऊपर उठा विशुद्धिचक्र में ले जाने से सदाशिव में चारों तत्वों 

का लय हो जाता है। उसके ऊपर श्राज्ञाचक्र में मनस्तत्व में इन 

पाचों तत्वों को लय कर सहस्रार में मन का लय किया जाता है। 

इस प्रकार मन के निग्रह से ्रखण्डाकार बृत्ति में स्थिति हो, 
जाती है। इसी अवस्था को समाधि कहते हैं। इसका भी लय 

परमावस्था में होता है, तभी ब्रह्मेक्य होता है। इस अवस्था 

को अनाख्यावस्था कहते हैं अर्थात्‌ यह अवस्था कही नहीं जा. 
सकती है। इसमें न प्रकाश है और न ग्रन्धकार है। इसी का एक 

नाम साम्यावस्था है। इसी का तात्पर्य परापरा अर्थात्‌ मिश्रज्ञान- 

यज्ञ वा पूजा में, जिसके अधिकारी को मध्यमाधिकारी वा वीर कहते हैं, 

इस प्रकार दीखता है-- 


१--पृथ्वीतत्व के लय से तात्पर्य है अपने शरीर के पार्थिव भाग 
की जड़ता का लय। यही गन्ध-समर्पण है। २--जलतत्व के लय से 
तात्पर्य है अपने शरीर के जलमय श्रमृत-भाग ( रसभाग ) की जड़ता + 
का लय । यही नैवेद्य-समर्पण है। ३-_-श्रम्ि वा तेज के लय से तात्पर्य 
है अपने शरीर के तेजभाग की जड़ता का लय। यही दीप-समर्पण है । 
४--वायुतत्व के लय से तात्पर्यं है अपने शरीर के वायव्य भाग की 
जड़ता का लय। यही धूप-समर्पण है। ५--श्राकाशतत्व के लय से 
तात्पर्यं है अपने शरीर के भूताकाश-श्रंशों की जड़ता का लय। यही 
पुष्प-समर्पण है। इन्हीं जड़ भावों के लय होने पर अवशेष में 
चिन्मात्रता रह जाती है। यही वास्तविक पूजा, योग, ज्ञान आदि का 
तात्पर्य है । अगर ऐसा भाव न हुआ तो पूजा करना व्यर्थं है। ` 


इस पद्य में गुणोपसंददार-क्रम का दिग्दर्शन कराया गया है, जो 
समष्टि में पराशक्ति की लयेच्छा से होता है और व्यष्टि में जिसे 
परमात्मा-रूपिणी भगवती की कृपा से ही प्रत्यगात्मा कर सकता है । 

त्रयाणां देवानां त्रिगुणजनितानामपि शिवे, a 
हे भवेत्‌ पूजा तव चरणयोर्या विरचिता । कर: 
| तथा हि त्वत्पादोद्वइनमणिपीठस्य निकटे, १ 


स्थिता ह्येते शश्वन्मुकुलितकरोत्त समुकुटाः || २५॥ | i 


, टीका--हें शिवे! तुम्हारे चरण-युगल की पूजा ही सत्व, रज 

और तमोगुणों से सुष्ट तीनों देवों की पूजा है। (कारण ) ये उच्च 

मुकुटवाले ( देव ) हाथ जोड़े तुम्हारे पाँव रखने की मणियों की बनी 
चौकी के समीप खड़े हैं । 
, व्याख्या--शिवा अर्थात्‌ भगवती प्रपञ्चेश्वरी त्रिपुरसुन्दरी जगत 
हः की जननी है अर्थात्‌ त्रिगुणात्मक प्रपञ्च की माता है। वही त्रह्मयोनिं 
' हे, जिससे सत्‌ श्रौर असत्‌ दोनों हुए हैं, स्थित हैं अर्थात्‌ उसी की. 
इच्छा से अपने-अपने निर्दिष्ट कार्य कर रहे हैं और अन्त में प्रलय 
'बस्था में लय हो जायेंगे । यह मातृभाव सापेक्च और निरपेक्ष-मेद से 
विश्वमातृभाव और व्यष्टिमातृभाव दोनों का एकीकरण व्यक्त करता | 
है । इस ब्रह्मरूपिणी भगवती की पूजा अर्थात्‌ मनन और निदिध्यासन | 
से उस मूल कारणरूपा के कार्यरूपी त्रिगुणात्मक त्रिदेवों की पूजा आप | 
से-आप हो जाती है । इससे कारण से कार्य की अमिन्नता सिद्ध होती 
५ है, जिससे ब्रह्म का चिदचिदात्मक होना सिद्ध होता है । और इसी से 
02 आत्मा की परमात्मा से त्रभिन्नता सिद्ध होती है । 


F विरिञ्चिः पञ्चत्वं ब्रजति हरिराप्नोति बिरति, 
व विनाशं कीनाशो भजति धनदो याति निधनम्‌ | , . 
६ वितन्द्रा माहेन्द्री बिततिरपि सम्मीलति दशां के 
हः | महासंहारे अस्मिन्‌ विहरति सति त्वत्पतिरसौ ॥२६॥ 


टीका--हे सती ! तुम्हारे पति मात्र मह्दाप्रलय के समय में रहते 
हैं, जिनके साथ लुम विददार करती हो । और समी ब्रह्मा, विष्णु, यम्‌, 


ही 5 "। 


| कुबेर आदि मर जाते हैं निरालस्य श्राँखोंवाले इन्द्र भी अपनी आँखें . 
| बन्द कर लेते हैं अर्थात्‌ मर जाते हैं । | 
ब्याख्या--मह्दाप्रलयकाल में नित्या सत्ता ही केवल रह जाती 
है । यहाँ सती का सूक्ष्म अर्थ पतिव्रता न होकर नित्या सत्पदार्थ है। . 
यह अपने पति अर्थात्‌ शिव के साथ विहार करती हुई रहती है। यह 
शिव उस धर्मीशक्ति की धर्मशक्ति के अतिरिक्त और कुछ नहीं है। 
| ` ` कारण आध्यात्मिक दृष्टि से ब्रह्म अद्वितीय है । यह वेदान्त का सिद्धान्त 
। है, जो श्रकास्य है । स्त्री और पति दोनों को नित्य मानने से “एकमेवा- .. 
द्वितीयम्‌’ सिद्धान्त का खण्डन हो जाता है । इसी को समपरिणामिनी 
सत्ता कहते हैं। पति का भी अर्थ यहाँ स्वामी न होकर सञ्चालन यह काल- 
,शक्ति का द्योतक है। यह कालशक्ति वा क्रियाशक्ति धर्मी परा-शक्ति 
सें अभिन्न हैं। वैसे तो“ सभी अपरा शक्तियाँ इससे अभिन्न है। किन्तु . 
. कालशक्ति तो सर्वथा अभिन्न है। यहाँ ब्रह्मा और विष्णु आदि का 
.' लय दिखलाया गया है किन्तु संहारशक्ति का उल्लेख नहीं है।' 
इसका यह कारण है कि संहार वा ल॑यशक्ति का संहारक्रम में 
| लय नहीं है। कारण इस लयशक्ति का लय होने से लयःक्रिया 
|. ` नहीं हो सकती है । 
| यह पद्म पूर्व के २३ वें पद्य के भावका समर्थन करता है। 

9 । सुधामप्यास्वाद्य प्रतिभयजरामृत्युहरुणीं, 
i विपद्यन्ते विश्वे विधिशतमखाद्या दिविषदः । 
करालं यत्‌ च्वेड कवलितवतः कालकलना 

न शम्भोस्तन्मूलं जननि तव 'ताटंकमहिमा ॥ २७ ॥ 


टीका- हे माता ! इस संसार में ब्रह्मा और सौ यज्ञ करनेवाले 
इन्द्र आदि स्वर्गं के रहनेवाले देवगण बुढ़ापे और मरण को. हरने 
बाली सुधा ( अमूत ) को पीकर भी मर जाते हैं। परन्तु शिव कालकूट 
“विष पीकर भी नहीं मरे, इसका कारण त॒म्हारे कर्णाभूषणों की महिमा है। 
 फा० ३ 

` व्याख्या--जैसा पूर्व-पद्य में उल्लेख है, समस्त विश्व अर्थात्‌ 
तीनों लोकों, चौदहों भुवनों का लय हो जाता है| मनुष्यों की क्या 
कथा, अमृत पीकर अजर और अमर हुए देवगण भी मर जाते हैं 
अर्थात्‌ उनके नाम और रूप का नाश हो जाता है । नाम और रूप 
से ही ब्रह्मा, इन्द्र, यम, कुबेर, आदि ब्रह्म के अपूर्णं अंश व्यक्त हैं । 
इनका पूर्णं. में मिल जाना ही नाम रौर रूप का लय सिद्ध करता 
` है| यहाँ मरने से तात्पर्य लय होने सें है न कि जैसा हम अज्ञानी 
स्थूल को छोड़ सूच्म शरीर में जाना समभते हैं । इसका उदाहरण 
समुद्र की तरंगों का समुद्र में मिल जाने से है। यही मरण महा- 


भें 
भें 


` प्रलय के अतिरिक्त सामान्य श्रवस्थाओं में एक शरीर. को छोड़ . 


दूसरे सूम शरीर में अथवा पुनर्जन्म लेकर दूसरे स्थूल शरीर में रहने का 
द्योतक है। इसी हेतु शास्त्रों में कहा गया है कि इन्द्र भी जड़ और चैतन्य 
योनियों में एक-एक बार जन्म लेकर कर्मफल का उपभोग करता है। 
पर-शिव के द्वारा कालकूट विष के पान का दार्शनिक तात्पर्य यह है 
कि संसार की सृष्टि होने पर उग्र संहारशक्ति को महाकालरूपी शिव ने 
ग्रहण कर लिया । केवल शिव अर्थात्‌ महाकाल ही अमर हैं, इसका 
कारण यह है कि जिस प्रकार शक्ति के अतिरिक्त शिव की स्थिति नहीं 
है, उसी प्रकार शक्ति की स्थिति शिव के बिना नहीं है। इसी का 
द्योतक भगवती का ताटंक आभूषण है । यह लौकिक व्यवहार का 
इृष्टान्त कवि ने दिखलाया है कि सधवा ही आमरण पहनती हैं। 


सधवा वही है, जिसका स्वामी जीता है । अतएव यह आभरण की ही 


अहिमा है कि भगवती के स्वामी शिव अमर हो गये । अन्यथा गहने 
किस तरह पहिनतीं ! | 
ज्ञपो जल्पः शिल्पं सकलमपि मुद्राविरचनं, 
' . ` जातिः प्रादक्षिण्यं ्रमणमदनाद्याहुतविधिः | 
प्रणामः सम्वेश; सुखमखिलमात्मार्पणदशा, 


सपर्यापर्यायस्तव भवतु यन्मे विलसितम्‌ ॥ र८॥ | 


2 
® 

Ns 
A हर | 


हे 


/ 


्रानन्दलहरी ३५ 


टीका- हे माता ! मेरे सभी वाक्य जप हों; मेरे हाथों की सभी 


-क्रियायें मुद्रायें हों; मेरे चरणों की सारी गतियाँ प्रदक्षिणा हों; मेरे 


भोजनादि हवन की आहुतियाँ हों; मेरी नमस्कार-क्रियायें तुममें तादात्म्य- 
स्वरूप ( ऐक्यसूचक ) हों; मेरे सभी सुख अखिल आत्मा में समर्पित हों 
आर जो कुछ भी में करूँ, सब तुम्हारी पूजा में ही परिगणित हो। 

व्याख्या--पूर्व-पद्मों में अन्य प्रकार की पूजाओं का दिग्दर्शन संक्षेप 
में कराया गया है । विशेषतः कुए्डली-योग का वर्णन हो चुका है, जिसके 
अभ्यास से साधक ज्ञानी हो जाता है। ज्ञानी को कैसी पूजा करनी 
होती है, यही इस पद्य में दिखाया गया है। इसमें जप आदि मुख्य - 
पूजांग-क्रियाओं के ही तात्पर्य वर्णित हुए हैं । 

(१) जप--सब्र इन्द्रियों का निग्रह कर श्रर्थात्‌ अखण्डाकार 
बत्ति में चित्त को लाकर नादस्थान वा मूलाधार में मन्त्र का . 
मनन करना ही जप है | इस अवस्था में जिह्वा-द्वारा जो कुछ भी , 
बोला जाय, वह ग्अन्तर्मनन में बाधा नहीं पहुँचाता और जप 
नादस्थान में होता ही रहता है। यह केवल श्रनुभव-गम्य है, प्रमाण- 
द्वारा सिद्ध नहीं हो सकता हे। 

(२) मुद्रा --“मुदं राति ददाति इति मुद्रा’ श्रर्थात्‌ जो श्रानन्द देवे, 


| वही मुद्रा है । “शिल्प” अर्थात्‌ हाथों की क्रियायें मुद्रारूपी हैं। इसका 


तात्पर्य यह है कि ज्ञानी हाथ से जो भी कार्य करता है, वह ऐसा 
होता है कि उससे परमात्मा से श्रभिन्न उसकी आत्मा को , आनन्द 
मिलता है अर्थात्‌ विश्व-कल्याण के निमित्त ही हाथों के व्यापार होते हैं । 

(३) गति--पैरों . से बाह्यरूप में इष्टदेवता के चारों तरफ 
घूमना ( प्रदक्तिणा ) बताया गया है, किन्तु सूक्ष्मरूप में यह चित्त- 


. वृत्ति की जड़ता अर्थात्‌ ब्रह्म के नाम और रूप के अविद्या-पाद 


का लय अर्थात्‌ इस भाव को हटाकर ब्रह्म 'में लीन होना ही है।. 


_ इस अवस्था में ज्ञानी की अखंडाकार दृत्ति चलते-फिंरते भी बनी 


रहती हे । 

(४ ) भाजन और पान--ये दोनों ाहुति-स्वरूप तभी होते हः 
जब जीव को यह ज्ञान होता दै कि. मैं कर्ता ( करनेवाला ), भोक्ता 


. पीता है, वह--“कुलकुण्डलिनीमुखे जुहोमि”--कुलकुण्डली के मुंख में 
` ही ज्ञाता है, ऐसा समभता है । कारण,शान से उसका 'ममत्व/ अर्थात्‌ : 
` शरीर मेरा है, यह श्रज्ञान नष्ट हो चुका है। 


` परन्तु सूच्मरूप से वीर और दिव्य भाव में जीव-ब्रह्मैक्यता के भाव का 
. (६) सुखम्‌--यह ग्रात्मा-परमात्मा के मेलन की अवस्था में सम- 

. रसीकरण का द्योतक है | इसी भाव से परापूजा सम्पादित होती है । इसका 
यह तत्रयं है कि श्रवणेन्द्रिय आदि विषय-शब्दादि के अनुभवों-द्वारा जो 
आनन्द होता है, वह अपने से अभिन्न इष्टदेवता के आनन्दित होने का 
` प्रमाण है । । 


`को प्राप्त करता है । 2 
ददाने दीनेभ्यः श्रियमनिशमात्मानुसटशी-- 
` ममन्दं सौन्दरय्यस्तबकमकरन्दं विकिरति । 
तवास्मिन्‌ मन्दारस्तवकसुभगे याठु चरणे, 

' (भाजन करनेवाला ) इत्यादि नहीं हुँ। ज्ञानी खो कुछ भी खाता- | [ 


(५) प्रणाम--यह स्थूलरूप से पशुभाव में अभिवादन मात्र दै, | 

युगल दीनो को तुम्हारे सश सम्पति के देनेवाले है। ३... 


(७) पर्योयें--कायिक, वाचिक और मानसिक सत्र क्रियायें |. 
_ ` इष्टदेवता की पूजास्वरूप हें। यह र्वै तावस्था की क्रियाओं का द्योतक . 
है। क्रिया-सम्बन्धी इसी माव से ब्राह्मण क्या ्रन्त्यज भी परमपद | 


निमञ्जनमज्जीवः करणचरणः षट्चरणताम्‌ ॥ २६॥ ` , ५ 
5 ` टीका--हे माता ! मैं अपनी छहों इन्द्रियरूपी छः चरणों से अपने . ह 
` जीव ( भाब ) का लय कर षट्पद अर्थात्‌ श्रमर हो जाऊँ और तुम्हारे... 
|. सौन्दय्यरूपी मधुयुक्त मन्दार फूलों के गुच्छे को इं दूँ. ये तम्दारे चरस | 


हे $ ३७ ५ 


व्याख्या--स्तुतिकार की प्रार्थना है कि वह जीव ( द्विपद ) भाव 


` ` का निमज्जन अर्थात्‌ उसमें लय कर षट्पद भ्रमर हो जाय । भ्रमर जैसे 
मधु की खोज में अनबरत फूलों पर मँडराता रहता है, उसी प्रकार कबि 


की अभिलाषा मधुरूपी विद्या की खोज में मँडराने की है | यह मधुविद्या 


ब्रह्मविद्या का ही दूसरा भाग है। ब्रह्मविद्या के दो भाग हैँ- निराकार वा 
निगुण और साकार वा सगुण । सगुण ब्रह्मविद्या निगु ण॒ ब्रह्मविद्या से 


5 ` अधिक सरस और आनन्ददायक होने से ही मधुविद्या कहलाती है। 


. . यह मधु सहस्रार के os अ भगवती के मन्दार अर्थात्‌ ` 
गुच्छेस्थरूप चरणां में है। अतः इसे भौरे के. 
सदृश छुः पैरबाला बनना आवश्यक है अर्थात्‌ छुहदों चक्रों का कुण्डली? ' | 


अलौकिक पुष्पों के 


द्वारा भेदन करके ही सहस्रार में जाना होगा। तब कहीं मधु मिलेगा । . 


इन्हीं छुह्टों चक्रों का भेदन करना ्रालंकारिकरूप में षट्पदी होना कहा. | 
गया है। अतः यहाँ यही भाव है कि छः क्रियाये करनेवाला होऊ । छुः ` 


क्रियाय एक-एक चक्र-भेदन की क्रिया हैं। छः इन्द्रियों से तात्पर्य है . 
पाँच जञानैन्द्रियों और मन से । 'दीन' से निरहंकार से और 'आत्मानुसदशीं . 
श्रियम्‌’ से सायुज्य मुक्ति से तात्पर्य है । 

कुण्डलौ-योग-द्वारा षट्चक्र का भेदन करने से सायुज्य मुक्ति प्राप्त 


` होती हे, ऐसा इस पद्य से बोध होता है। उसी के हेतु स्तुतिकार ने | 


प्रार्थना की है । 


किरीटं वैरिञ्च्यं परिहरपुरः कैटभभिदः, 

` कठोरे कोटीरे स्खलसि जहि जम्भारिमुकुटम्‌ । 

प्रश्रे ष्वेतेषु प्रसभमुपयातस्य भुवनम्‌ , i 
` भवस्याभ्युत्थाने तव परिजनोक्तिर्विजयते || ३०॥ ` 


टीको--जब कि ब्रह्मा चु ओर इन्द्र दंडवत्‌ पृथ्बी पर साष्टांग 


क ` प्रणाम कर रहे हैं, भब अर्थात्‌ शिव के तुम्हारे निकट हठात्‌ श्राने | 
र. उनके स्वागतार्थं तुम्हारे खड़े होने के समय सखियाँ 

तुम्हें सचेत करने को इन तीनों की विजय का बखान करती हुई कहती 
हैं कि ब्रह्म और जम्भ राक्षस के मारनेवाले इन्द्र के सुकुटों से बचना 
और देखो कहीं कैटम के मारनेवाले विष्णु के कठोर मुकुट पर न 
गिर पड़ो । 


व्याख्या--इस पद्य में कुण्डली-योग की ब्रह्म, विष्णु और रुद्रात्मक- 


` ग्रन्थित्रय के भेदन की क्रियां का ्रालंकारिक रूप में वर्णन है। यहो | 


जम्भारि से रुद्र अंर्थात्‌ तमोगुणात्मक शक्ति से तात्पर्य है। रुद्र ही 
अन्तिम तृतीय ग्रन्थि है, जिसके भेदन से प्राणशक्तिरूपिणी कुण्डली 
सहस्रार में पर-शिवरूपिंशी परा-शक्ति से जा मिलती है। उक्त 
ग्न्थित्रय के भेदन से जीव गुणत्रय के परे हो जाता है। ब्रह्मा, विष्णु 
रौर सद्र के मुंदों के सदश पड़े होने का यही तात्पर्य है कि तीनों ग्रन्थिया 
भेदित हो जाने से निष्क्रिय हो गई हें। जीव त्रिगुणात्मक. आवरण हट 
जाने से शिव हो जाता है । वह पराशक्ति सें एक होने को सहखार जाता 
है। इसी भाव को 'प्रसभमुपजातस्य भवनम्‌ व्यक्त करता हे] 
पर्जिनोक्ति' अर्थात्‌ सखीगण की कथा के बहाने स्तुतिकार साधकों को 
सूचना देता है कि कुण्डली-उत्थान बड़ी सावधानी से करना होता है 
अन्यथा विपरीत फल श्रर्थात्‌ ब्रह्म, विष्णु और रुद्र तीनों ग्रन्थियों के 
टूट जाने का भय है । इससे साधन में.महाविन्न पड़ता है। यहाँ तक 


) कि प्राण-वियोंग हो जाता है । कुण्डलीयोग ऐसा ही कठिन साधन है । 


चतुःषष्ट्या तन्त्रैः सकलैमभिसन्धाय सुवनं 
स्थितस्तत्तत्‌ सिद्विप्रसवपरतन्त्रः पशुपतिः । 
पुनसत्वन्निर्बन्धा दखिलपुरुषा यैंकघटना-- 
स्वतन्त्र ते तन्त्र क्षितितलमवातीतरदिदम्‌ ॥ ३१ ॥ 


टीका--पशुपति वा शिव चौंसठ तन्त्रों का अनुसन्धान अर्थात्‌ 2 
मनन कर प्रत्येक तन्त्र से प्रतिपादित तत्तत्‌ सिद्धिया प्राप्त कर स्वाधीन ` 

हो गये, परन्तु तुम्हारी आज्ञावश वह पृथ्वी पर पुनः पुरुषार्थ-चतुष्टय के 
एकमात्र प्रतिपादूक 'स्वतन्त्र' तन्त्र को ले आये । ; 
, व्याख्या--ईससे कवि ने तन्त्रो की नित्यता (सिद्ध की है। समय- 
समय पर तत्तत्‌ समय के उपयुक्त साधनरूप में तन्त्रों और पुराणां का 
प्रचार सिद्ध-पुरुषों दवारा विश्व में होता ही रहता है और होता ही रहेगा । 
यही आस्तिकों का सिद्धान्त है। यहाँ “पशुपति, का अर्थ है पशु अर्थात्‌ 
` अज्ञानियों का स्वामी अर्थात्‌ ज्ञान देनेवाला, कारण शिव ही जगद्गुरू 
है। यह जगद्गुरु समयोपयुक्त धर्म की स्थापना के लिए समय-समय 
पर मनुष्यरूप में भू-मण्डल पर आकर लोगों को उपयुक्त साधना का 
उपदेश देते हैं ।. इन्हीं उपदेशों के नियमबद्ध रूपों को तन्त्र कहते हैं। 
इसी से जीव की रक्षा होती है। तन्त्र- -तन्यते विस्तारयते ज्ञानम्‌ श्रनेन 
इति तन्त्रम्‌- -का अर्थ है,कि जो ज्ञान को बढ़ाकर रचा करे। 'त्र का 
अर्थ है रक्ता करना | प्रत्येक क्रान्ता ( देश-विभाग ) अर्थात्‌ रथक्रान्ता, 
अश्वक्रान्ता और विष्णुक्रान्ता के चौसठ पृथकपृथक्‌ तन्त्र हैं। इन्हीं 
तीनों क्रान्ताओं में भारतवर्ष बँटा है। इन तीनों सें ही गौड़, काश्मीर 
और केरल तीन क्रम हैं। ग्रस्तु, जब उक्त चौंसठ तन्त्र समयोपयोगी 
न रहे तो उस परमाशक्ति की यह इच्छा हुई कि परिवर्तित समयोपयोगी 
ऐसे तन्त्र का प्रकाशन हो, जो सत्र तन्त्रोँ के सार और पुरुषा ्थ-च तुष्टय 
` को एक ही साथ देनेवाले विधान का प्रतिपादक हो। पहले चौंसठों 
तन्त्रो में अर्थ, धर्म, काम और मोक्ष का अलग-अलग प्रतिपादन था, 
जिससे वे अब उपयोगी न रह गये | अतः उसकी इच्छा के अनुसार 
जगद्गुरु ने स्वतन्त्र तन्त्र की रचना की और पृथ्वी पर इसके अनुसार 
साधन करने का आदेश मनीषियों को दिया । यह स्वतन्त्र तन्त्र कौन - 
सा है, इसमें आचाय्याँ में मतभेद है। भास्करराय के मत से वामकेश्वर 
तन्त्र ही 'स्वतन्त्र' तन्त्र है । दूसरे ज्ञानाणंव को स्वतन्त्र तन्त्र कहते हैं । 
तीसरे तन्त्रराज को हीं “स्वतन्त्र! तन्त्र कहते हैं । इस अवस्था में “विश्वास 
` अूयिष्ठं प्रामाण्यम्‌ के अतिरिक्त दूसरा उपाय नहीं है। 

शिवः शक्तिः कामः क्षितिरथरविः शीतकरणः, 
स्मरो हंसः शक्रस्तदनु ' च परमारहरयः । 
श्रमी हृुल्लेखाभिस्तिसभिरवसानेषु घटिता, 
भजन्ते ते वर्णास्तब जनिन नाधावयवताम्‌ ॥ ३२ ॥ 


< टीका--हे माता ! प्रत्येक कूट के ्रन्तःस्थित हृल्लेखा अर्थात्‌ हीं 

` के ये वर्ण तुम्हारे नाम और रूप हैं। ये हैं शिव, शक्ति और काम; तंत्र 
' ` रवि, शीतकिरण्‌, स्मर, हंस रौर शक्र; तब परा, मार और हरि । 
` ` व्याख्या--इस पद्य में द्वादिविद्या का उल्लेख हुआ है, जिसको. 
साधारणतया श्रीविद्या कहते हैं | इस विद्या वा मन्त्र के तीन कूट हैं, - 
जो नाम और रूप के द्योतक हैं। इन तीन कूटो को क्रमशः वाग्भव 
कूट, काम-कला और शक्तिकूट कहते हैं। शक्तिकूट को त्रं लोक्य- 
मोहिनी भी कहते हैं। मन्त्र ऐसे बनता है-शिव=ह, शक्ति=स, 
` काम=क, क्षिति ( पृथ्वी ) = ल = ह--सकल-+-हीं; रवि =, शीत- 
किरण =स, स्मर=क, हंसह्‌, शक्र=ल=द्दस क ह ल--हां; 


परा=स; मार -- क, हरि सल = सकल--हीं । 


सी पञ्चदशाच्षरी-विद्या को त्रिकूटा वा लोपामुद्रा-विद्या कहते हैं । 
इसका षोडशाक्षर गुरुमुख से ही जाना! जा सकता. है। तभी यह 
षोडशाच्षरी-विद्या कहलाती है, जिसके चार पाद हैं। प्रथम पाद अग्नि 
सूर्य्य-चन्द्रमात्मक है। द्वितीय पाद इच्छा-ज्ञान-क्रिया-त्रिशक्तात्मक 
अर्थात्‌ त्रह्मा-विष्णु-शिवात्मक है। तृतीय पाद जाग्रत्‌-स्वप्न-सुपुसि- 
तरिञ्रवस्थात्मक अर्थात्‌ विश्व-तैजस्‌-प्रजञात्मक है और चतुर्थं पाद केवल 
परशक्तथात्मक वा चैतन्यात्मक है । सोलह्दवें वीज की योजना में भेद है, 
जो शिष्य की योग्यता और मनोजृत्ति की परीक्षा करके गुरु योजित करता 
हे। इसी हेतु तन्त्र में यह व्यक्त नहीं किया गया है। इन मन्त्रों के 


छन्द, ऋषि, देवता इत्यादि केवल बाह्य पूजा में प्रयोगार्थ कथित हैं, 


७० 


जो अन्तर्यजन में आवश्यक नहीं हैं। कारण कि मानसिक पूजा में 


। . 
१ 

आतले ४ 7 „`. 
`. कवल इष्ट का ध्यान मात्र रहता है। मन्त्र ही देवता का शब्दरूप है. 


जे - और इसी के अनुसार ललिता, कामेश्वरी, षोडशी इत्यादि संज्ञाओं की यु | 
के कल्पनायें हैं । हा. 


« ....॑. स्मरं योनि लक्ष्मी त्रितयमिदमाद्ये तव मनो-- 

0000 2] निधायैके नित्ये निरवधिमहाभोगरसिकाः। ` 

जपन्ति त्वां चिन्तामणिगुणनित्रद्धाच्तरलयाः, ` 
शिवाम्ौ जुद्दन्तः सुरभिघृतधाराहुतिशतैः ॥ ३३ ॥ 


टीका- हे नित्ये ! हे श्रद्वितीये ! मोक्ष और मोग श्रर्थात्‌ ऐहिक | 
. तथा परम सुख के चाइनेवाले जो साधक स्मर, योनि और लच्मी- ५ . 
¦ वीजों को तम्हारे मन्त्र में योजित करके जपते हैं और शिवामनि अर्थात्‌... ' 
`. सम्बिदम्ि वा कुण्डली-बिमुक्त ( मूलाधारःस्थित) स्वयम्भूलिंग में 
` सुगन्धित घृत-धारा की सौ बार आहुति देते हैं, वें शब्दत्रह्म में लय. 
._ होते हें अर्थात्‌ जीवन्मुक्त हो जाते हें। ' » 
। व्याख्या--यह पद्य कादिविद्या का उद्धार करता है | स्मर', योनि | 
और 'लक्ष्मी' क्रमशः “कं, 'ए' और ई? के बोधक हैं। दूसरा * | 
सिद्धान्त है कि उक्त स्मर आदि तीनों क्रमशः 'क्ली', हीं और “शरी 
.. बीजत्रय के द्योतक हैं। परन्तु पूर्व-पत्त ही ठीक है, कारण पूर्व-पद्य में ` 
` हादिविद्या का उल्लेख हो चुका है। अ्रब कादिविद्या का उल्लेख 
` आवश्यक था क्योंकि यह शाम्भवी बिद्या परा-शक्ति कादि, हादि और | 
` ` सादिःविद्यास्वरूपिणी है । 'शिवाग्रि! से तात्पर्य कुएडली-योगं में कुण्डली %. 
मुख से और ज्ञान-योग में सम्वित्रूपी अनि वा ज्ञान से है । ज्ञान-योग {| 
.. की सम्विदम्नि अखण्डाकार वृत्ति की द्योतक है। इसमें विश्व अर्थात्‌ . F 
_. संकल्प-विकल्पात्मक खण्डाकार वृत्ति का हवन वा लय किया जाता है। . 
. ` कुण्डली-योग में हठ, मन्त्र और ज्ञान तीनो; योग सन्निहित हैं अर्थात्‌ 
कुए्डली-उत्थान, षट्चक्रभेदन और कुण्डली-परशिव-मेलन हठ, मन्त्र : 
“तथा भावना तीनों क्रियाओं द्वारा होते हैं। साधक चाहे तीनों करे 


०. जि 

दो ही करे वा एक ही करे। इनमें किञ्चित्‌ फल-भेद है । यहाँ मन्त्र- 


` योग की क्रिया क्का उल्लेख हुआ है। इसी हेतु शब्दब्रह्म में लयरूप 


परिणाम का उल्लेख किया गया है। ज्ञानयोग में परब्रह्म में लय होता 
` है और हठयोग में असंप्रज्ञात वा निर्विकल्प समाधि की प्राप्ति होती है। 
` घित' से तात्पर्य है श्रमृत से, ज्ञो सहखार के सोम-मण्डल में कुण्डली वा 
-प्राण-शक्ति के जाने पर प्राप्त होता है। लौकिक व्यवहार में भी 

“आयु घृतम्‌ अर्थात्‌ आयु वा जीबन वा प्राणशक्ति घी है, ऐसा कहा 
जाता है। इसी को लक्ष्य में रखकर तन्त्रराज ( पन्द्रहवाँ पटल, ६८: 
जोक ) विष्णुघृत बनाने की विधि बतलाता है, जिससे वाकशक्ति अर्थात्‌ 
शब्दब्रह्म के मनन में सहायता पहुँचती हे। “चिन्तामणि” का तासपर्य है 
“वाञ्छित कामना-पूर्ति करनेवाली शक्ति से । 


शरीरं त्वं शम्मोः शशिमिहिरवच्षोरुहयुगं, 
तवात्मानं मन्ये भगवति भवात्मानमनघम्‌ । 
अतः शेषः शेषीत्ययमुभयसाधारणतया, 
स्थितः सम्बन्धो वां समरसपरानन्दपदयोः ॥ ३४० ` 


. टीका--तुम सूर्य और चन्द्ररूपी स्तनद्वय से युक्त शम्भु की शरीर हो। 

हे भगवती ! तुम निष्पाप अर्थात्‌ निर्विकार हो; इस हेतु तुम्हारी 

निःशेषता वा सवींशता और शेषता वा असम्पूर्णता वा अंशता में 
परस्पर-सम्बन्ध का युक्तानन्द कैवल्यानन्दरूप से है |. 


व्याख्या--इस पद्य में भगवती पराशक्ति के समष्टि और व्यष्टिरूपों 
का सम्बन्ध तथा दोनों रूपों की उपासना का फल कहा गया है। “शम्भु” 
का अर्थ है परम कल्याण बी मोक्ष का देनेवाला अर्थात्‌ परब्रह्म | शम्भु 
के शरीर से तात्पर्य है कि परा-शक्ति भगवती का यह रूपक है । इस 
शरीर के केबल चन्द्र और सूर्यरूपी स्तनों से युक्त होने के उल्लेख से 
यह भाव है कि परब्रह्म यद्यपि पु रूप में व्यक्त किया गया है तथापि वह - 


SS 

-स्त्रीरूपी ही है । इसका दूसरा तात्पर्य यह भी बोध होता है कि भगवती 
तीन विन्दुं से व्यक्त है। एक बिन्दु, जो अनल ( मि ) रूपी है, 
उसका मुख है और दो विन्दु उसके स्तनद्वय सू्य-चन्द्रात्मक हैं ( १६ वाँ 
पद्य देखिये )। इन तीनों से इच्छा, शान, क्रिया त्रिशक्ति और सत्वादि | 
त्रिगुणां का बोध होता है। भगवती का अर्थ है ऐश्वर्यशालिनी परा- 
शक्ति । पद्य के दूसरे चरण से उसका विश्वरूपिणी होना ज्ञात होता है। 


यह श्रद्वैतवादी अर्थात्‌ चिद्‌ एवं अचिद्‌ ब्रह्म में अभेद-प्रतिपादक ` 


सिद्धान्त है । यही आत्म वा ब्रह्मज्ञान का देनेवाला है। इसी ज्ञान से 
-ब्राह्मण॒त्व होता दै और इसी से.साधक अपने को जगज्जननीस्वरूप अर्थात्‌ 
देवीपुत्र समभता है। इससे ब्रहम के प्रत्यक्ष ज्ञान से परोच ज्ञान भी 
-होता है। निर्विशेष श्रपरिच्छिन्न ही सविशेष परिच्छिन्न है, ऐसा बोध 
-होता है, जिसका ज्ञान पदार्थ-शाधेन से होता है। इन दोनों अशेष 
€ पूर्णं ) और शेष ( अपूर्णं ) का सम्बन्ध-लक्ष्य लक्षण-सम्बन्ध है । 
यह सम्बन्ध नित्य है। इसके मनन के दो परिणाम हैं। एक समरस, 
जो सविकल्प का योतक है। इसमें अहम भाव का किञ्चित्‌ आभास 
रहता है। दूसरा परानन्दरूपी परिणाम है। यह निर्विकल्प का द्योतक 
है । इसमें अहम भाव का सर्वथा ्रभाव रहता है । यही कैवल्य मुक्ति 


| 


है | कोई समरसानन्द को पसन्द करते हैं तो कोई परानन्द को । ग्रर्थात्‌ 


` “कोई चीनी का रसास्वाद मात्र चाहते हैं तो कोई चीनी ही हो जाना 
_ चाहते हैं। इसमें कौन श्रेष्ठ है, यह अपनी-अपनी रुचि है । 


'मनस्त्वं व्योमस्त्वं मरुदसि मरुत्सारथिरसि, 
'त्वमापरूवं भूमिस्त्वयि परिणतायां नहि परम्‌ | 
त्वमेव स्वात्मानं परिणमयितु विश्ववपुषा, ॒ 
चिदानन्दाकारं शिवयुवति भावेन वभ्षै ॥ ३५ ॥ 


टीका--हे शिवयुवती ! तुम मन, आकाश, वायु की सारथी 


- अर्थात्‌ अमि, जल और पृथ्वी हो। इस प्रकार तुम अपने को विश्वरूप 

में परिणत करती हो। तुमसे पर ग्रर्थात्‌ अतिरिक्त और कुछ भी नहीं 
है। अपनी लीला से तुम अपने विश्वरूप में चैतन्यता एवं आनन्द का 

विकाश करती हो । | 
__ ` व्याख्या--इस पद्य में अचित्‌ विश्व को चिदंश और दुःखमय ` 
प्रपञ्च को आनन्दमय सिद्ध किया है। यह कुण्डली-योग के षट्चक्रों के . 
( व्यष्टि में ) रूप और तात्पर्य का वर्णन है। शिव की युवती से तात्पर्य 
है धर्मीशक्ति की' नित्य नवीना धर्मशक्ति से। भगवती युवती है, इसका यह 
तात्पर्य है कि धर्मीशक्ति का ग्रपचय वा हास नहीं होता । वह बूढी नहीं 
होती श्रर्थात्‌ क्षीण बलवाली नहीं होती है। यह भगवती का काल से 
परे होना बतलाता है। कारण जिससे रूप का बढ़ना और घटना 
जाना जाता है, वही काल है। मन और पाँचों तत्वों के रूपों में 
भगवती प्रत्येक जीव, के मूलाधारादि छुट्टौं चक्रों में क्रमशः डाकिनी. 
राकिणी, लाकिनी, काकिनी, शाकिनी और हाकिनी शक्तियों के रूप में 
विराजमान हैं ( नौवाँ पद्य ) | ये ही इन ढुट्ो चक्रों की अधिष्ठातृ देवता 
हैं। यद्यपि कुण्डलीरूपी चित्शक्ति अपने को पञ्चतत्व और मनरूपी 
विश्वरूप में परिणत करती है तथापि वह अपनी चेतनता और आनन्दत्व 
को नहीं खोती, किन्तु जैसे समष्टि में वैसे ही व्यष्टि (शरीर ) में इन दोनों 
का विकाश करती है। इससे कुएंडली-योग का साधन करने का कवि 
परामर्श देते हैं । [ ७ 


तवाधारें मूले सह समयया लास्यपरया, 
शिवात्मानं वन्दे नवरसमदाताणडवनटम्‌'। 
उभाभ्यामेताभ्यांमुभयबिधिमुद्दिश्यदययाः 
सनाथाभ्यां जज्ञे जनकजननीमज्जगदिदम्‌ || ३६ ॥ 


टीका--मैं त॒म्हारी नत्य-निपुणा समया शक्ति (सावित्री ) के 
सङ्ग शिवरूप ब्रह्मा की मूलाधार में बन्दना करता हुँ । यह. शिव 
नवरस के प्रकाशक महाटत्य में कुशल हैं। इन दोनों से माता- | 

पितामय यह संसार अपने विमव-सहित उन दोनों के संयुक्त उद्देश्य 
की संयुक्त सहायता से पूर्त होने के निमित्त तुम्हारी दया से. खुष्ट 
हुआ है । 

व्याख्या- इस पद्य से छहों चक्रों की अरथिष्ठातृ देवताओं का उल्लेख 
आरम्म होता है | मूलाधार में सावित्री-ब्रह्मा हैं। इसको कामाख्या वा 


कामरूप पीठ कहते हैं कारण कामाख्या भगवती इसी के त्रिकोण 


St 


(योनि) में, व्यष्टिरूपिणी कुण्डली के रूप में रहती है। इस रूप 


की पूजा सर्वप्रथम होती है । यही कौल सिद्धान्त है। लच्मीघर नेइस | 
सिद्धान्त को न मान कर इसे तामस चक्रद्य में का प्रथम चक्र | 
बता कर यहाँ पूजन निषिद्ध ठहराया है। परन्तु यह सर्वथा श्रयुक्त है। 


कारण -तत्व-बिचार में ब्रह्म के तामस भागों की अवहेलना किसी 
प्रकार से नहीं जा सकती है । क्या यह तामस अंश ब्रह्म से भिन्न 
सत्तावाला है? तामस अंश आत्मतत्व वा अविद्या-तत्व है। इस 


आत्मतत्व के चिन्तन बिना रजोगुणात्मक विद्यातत्व का चिन्तन. 


होना श्रसम्भव है। इससे सत्वगुणात्मक शिवतत्व का चिन्तन नहीं | 
डो सकतो है। यहाँ विहंगमगति काम नहीं दे सकती । आधार के त्याग 
से आधारशक्ति सोई रह जाती है, जिससे विश्व का यथार्थ ज्ञान 
नहीं ही पाता है | आधारशक्ति के प्रबोधन से ही अर्थात्‌ कुण्डली- 


जागरण से ही त्रैलोक्य अर्थात्‌ ज्ञातृत्ञान-शेय का प्रतिबोधन होता | 
है | इसी से मुक्ति होती है। इस आधारंचक्र का ध्यान करने का 


श्रौत आदेश है- “तत्र तिष्ठति विश्वेशा ध्यात्वा ब्रह्ममयो भवेत्‌ । श्रतएव 
“पूज्यपाद लक्ष्मीधर का यह सिद्धान्त. श्रौत और श्रयुक्त होने से 
अग्राह्य है | फिर केवल मूलाधार में ही पूजन पूर्ण नहीं हो जाता। 
साधक का उद्देश्य वहीं मूलाधार में ही रह जाने का नहीं. है कारण 
चित्त अगर यहीं तक रह जाय अर्थात्‌ इसके ऊपर न जाय तो साधक 


2 की अधोगति होती है । उसका लक्ष्य तो ज्ञानलाम करके ऊपर--बहुत 
` ऊपर अर्थात्‌ सहखार-स्थित ब्रह्मरन्ध तक जाने का है । “समया” से कला 

से तात्पर्य है जैसे समय से काल से है। 'ताणडव” अर्थात्‌ नृत्य से. 
* विलास से तात्पर्य है । इसी से विश्व शिव वा काल की विलास (नृत्य) 
भूमि हे। यह विलास श्रङ्गार, भयानक, रौद्र, वीभत्स, हास, बीर, करुणा, . 
अद्भुत और शान्तिरसात्मक है| इन्हीं की अधिष्ठात्‌ शक्तियाँ कामा- 
कर्षिणी आदि हैं। 


तवा स्वाधिष्ठाने हुतवहमधिष्ठाय नियतं, 
तमीड़े सम्वर्तं जननि महतीं च समयाम्‌ । 

यदा लोके लोकान्‌ दहति क्रोधकलिले, 
दयार्द्राभिद्द गूभिः शिशिरमुषचारं रचयसि || ३७ | 


टीका--हे माता ! मैं उनकी ( रुद्र की) वन्दना करता हूँ, जो 
स्वाधिष्ठान ( चक्र ) सम्वत्तरूपी ्रम्मि के रूप में सर्वदा रहते हैं। मैं 


महतीशक्ति समया की भी स्तुति करता हूँ । जब ( रुद्र ) अपने क्रोधयुक्त _ | 


नेत्रों की भ्रम्निज्वाला से संसार को दग्ध करते हैं तब तुम्हीं अपनी दया- 
इष्टि से इसको शीतल करती हो । 


व्याख्या--पूर्वपद्य में मूलाधार में ब्रह्मा और ब्रह्माणी ( सावित्री )- 
की स्थिति कही गई हे। इसमें रुद्र और रुद्राणी--अप्मि-शक्ति और शक्ति- 
मान्‌ की स्थिति कही गई है। इसमें तत्व-स्थिति के सिद्धान्त में 
मतभेद है। घट्चक्रनिरूपण में स्वाधिष्ठान में अग्नितत्व के ' बदले 
` जलतत्व ` की स्थिति कही गई है, जिसके अधिष्ठात देवता विष्णु और 
` नारायणी हैं। पूर्वोक्त सिद्धान्त. अर्थात्‌ स्तुतिकार का ही सिद्धान्त 
युक्त हे कारण श्रम्नितत्व का लय जलतत्व में होना ही ठीक है | 


'प्रजननीम्‌ भी पाठ है । परन्तु 'महतीमः ही युक्त 
पाठ है कारण रुद्र की क्रिया दग्ध करना है और समया कीः 
पुनर्जीवित करना । 


हु | ४७- 


. तडित्वन्त॑ शक्त्या तिमिरपरिपन्थस्कुरणया, 
_स्फुरन्नानार्तामरणपरिणद्ेन्द्रधनुघम्‌ ।, 
तमः श्यामं मेघं कमपि मणिपूरैकशरणं, 
निषेवे वर्षन्त स्मरमिहिरत्त त्रिभुवनम्‌ ॥ ३८ ॥ 

टीका--मणिपुरवासी और कामरूपी सूर्य-द्वारा तस्त तीनों लोकों पर. 
अमृत वर्षा करनेवाले, कृष्ण मेघ के सदश काले, श्रकथनीय बिष्णु 
की मैं उनकी शक्ति ( नारायणी) सहित भक्ति करता हूँ, जो उनको 
अपनी अन्धकारनाशक ज्योति से उसी प्रकार विभूषित करती है, जिस 
प्रकार विद्युल्लता से मेघ शोमित होता हे। 

ब्याख्या--इसमें विष्णु और नारायणी का उल्लेख हुआ है, जो 
“ स्वाधिष्ठान में जलतत्व की अ्रधिष्ठात्‌ देवता है । विष्णु र नारायणी | 
के बदले नारायण और लक्ष्मी कहना युक्त है। विष्णु सर्वव्यापक है-- . 
“व्यापनात्‌ विष्णुः? और नारायण है जलरूप आयतनवाला ` “नारं 
जलं, तत्‌अयनं आश्रयो यस्य सः नारायणः” । जल ही श्रि का श्राय 
तन है। इस पद्य से पराशक्ति की प्रकाशरूपकता सिद्ध है । 'विद्युत्‌- 
मेघवत्‌? की उपमा से शक्तिमान्‌ से शक्ति की अभिन्नता सिद्ध 
होती है । rR | 
“हरमिहिर' भी पाठ है । परन्तु स्मरमिहिर' ही युक्त है कारण 
हर अर्थात्‌ रुद्ररूपी सूर्य के स्थान में स्मर अर्थात्‌ कामरूपी सूर्य सेः. 
तस होने का भाव अधिक ठीक है। 


समुन्मीलत्‌ सम्बित्‌ कमलमकरन्दैकरसिकं, 
भजे हंसद्वन्द्र किमपि महतां मानसचरम्‌ । 
यदालापादष्टादशगुशितविद्यापरिणतिं, 
संमाधत्ते दोषाद्‌ गुणमखिलमद्भ्यः पय इव ॥ ३६ ॥ 
टीका--अनाहत कमल में मैं महत्पुरुषों के मनों में फिरनेवाले 
` और विकसित कमल के ज्ञानरूपी पराग के रस को चखनेवालेः 


रहों विद्याश्रों का ज्ञाता होता है और नीर-बीर-विवेक के सहश 
“दोष और गुण की पहचान की सामर्थ्यं पा जाता है। 


६ 


में नादोत्मन्न हंस का अनुभव मध्यमावस्थावाले असंसिद्ध उपासको 

'हं-सः की जोड़ी का भजन करता हूँ । इस मनन से साधक अठा- 


हा व्याख्या--इस पद्य में पूर्णगिरि पीठ अनाहत चक्र में ईश्वर || 
और उसकी शक्ति का वर्णन किया गया है । ये वायुतत्व के | 
अधिड्ठातृदेवता हैं| वायु से प्राणवायु से तात्पर्यं है । उक्त चक्र 


को होता है। वैसे तो नाद की उत्पत्ति आधारचक्र में ही होती. । 


. -( प्रकृति-पुरुष ) का द्योतक है। हं' शिववीज और-'सः” शक्तिवीज है । 
दोनों के मिलने से हंस होता है । यही विश्वद्योतक है। पद्य के प्रथम 
चरण से तात्पर्य है कि विकसित कमलरूपी यथार्थ ज्ञान के 


` है नीर-बीर-विवेक अर्थात्‌ दूध से जलं को अलग कर देना । इसी 
। प्रकार प्राणशक्ति हंस भी हंस पक्ती के सहश यथार्थ ज्ञान से ग्रयथार्थ 
` ज्ञान को अलग कर अर्थात्‌ मैं जीव नहीं वरन्‌ शिव हूँ. यह समझ जाता 
.. है। भाव यह कि आंत्म वा ब्रह्मज्ञान हो जाता है। यह ज्ञान अठारहों 
| विद्याओं में निष्णात होने से ही होता है, जो ये हैं-- : 


ज्योतिष, (६ ) छन्द, (७) ऋग, (८) य, ( ६.) साम, (१०) 
छ op on ( ११) मीमांसा ( १२ ) न्याय, ( १३ ) धमंशासतर, ( १४ 


है पर यहाँ परा-श्रवस्था है। इस हेतु संसिद्ध साधकों के अतिरिक्त _ 04 
और किसी को इसका अनुभव यहाँ नहीं होता है। यह नादजब |. 


& ` मणिपूर में आता है तो इसका पश्यन्ती रूप होता है। इसका | - 
. अनुभव द्वितीय श्रेणी के साधकों को होता है। जब यह ्रनाइतवा | 
हृदय में आता है तो इसका अनुभव तृतीय श्रेणी को स्मरण ४ 


ग्राह्मरूप में होता है। इसी प्रकार कण्ठ वा विशुद्धि में आने 'पर : न | 
वैखरी रूप में दूसरों को भी अनुभव होता है । हंस शक्ति और शिव 


परागरूपी चेतनता-रस के चखनेवाले हैं | पक्ती हंस का स्वाभाविक गुण 


(१) शिक्षा, ( २) कल्प, ( ३ ) व्याकरण, ( ४ ) निरुक्त, (५) - 22 


१८ ) अर्थशास्त्र | यहाँ यह शंका हो सकती है कि तन्त्रशास्त्र कीं. 
गणना क्यों नहीं की गईं | इसका यह समाधान है कि तन्त्र वेद से 
ह नहीं है । तन्त्रशास्त्र पाँचवाँ वेद है ।: 


विशुद्धौ ते शुद्धस्फटिकविशदँ व्योमसदृशं, 
शिवं सेवे देवीमपि शिवसमानव्यसनिनीम्‌ । 

ययोः कान्त्या यान्त्या श शिकिरणसारूप्यसरणी, 
विधूतान्तर्ध्वान्ता विलसति चकोरीव जगती || ४० || 


` टीका- मैं आकाश-सद्दश विशुद्धिचक्र में स्वच्छ स्फटिक पत्थर 
के समान विशुद्ध शिव और साथ ही उन्हीं के समान कार्यशालिनी' 
देवी को नमस्कार करता हूँ । संसार उनकी कान्ति से श्रन्धकार वा श्रज्ञानं 


के दूर हो जाने से चन्द्र की ज्योत्सना से आनन्दित चकोरी पक्षी 
सहश आनन्दित होता है। 
व्याख्या यह विशुद्धाख्य अआकाशतत्वात्मक चक्र के अधिशत 
देवता सदाशिव के श्रनारीश्वर रूप का वर्णन है। यही . जालन्धर, 
पीठ है । यहाँ शिव से सदाशिव से तात्पर्य है । “शि बसमानव्यसनिनी” 


श्वर रूप का तात्पर्य विश्वसार तन्त्र में यह दिया है कि इस 

में जो कुछ भी हे, सत्र शक्ति-शिवात्मक है । अर्थात्‌ पुरूप श्रौर' 
दोनों के संयुक्त रूप ही हें । पुरुष में स्तन आदि के चिह और 

में पुलिंगादि के चिह्न इसी के द्योतक हैं | वनस्पतियों में यह स्वष्ट 
में देखने में आता है । चकोरी की उपमा यथार्थ है। कारण चकोरी 
न्द्र की चन्द्रिका से ही आनन्दित होती है। यह पत्ती प्रकाश की पूर्ण भक्त 
यहाँ तक कि आग के ्रंगारे तक खा जाती हे, ऐसा लोग कहते 

हैं । इसी प्रकार विश्व अरद्धनारीश्वर की ज्योति से आनन्दित है क्योंकि 

अन्धकाररूपी इसके अज्ञान का नाश उसी ज्योति से होता है। अर्डनारी- 


श्वरावस्था ही सामरस्यावस्था है; जिसके परे परमाबरुणा की द्योतक परा- 
शाम्भवी अवस्था है । इसी की द्योतक शाम्भवी मुद्रा हे, जो आज्ञाचक्र 


तवाज्ञाचक्रस्थं तपनशशिकोटिद्युतिधर, 
षरं शम्धु बन्दे परिमिलितपाश्वै परचिता । 
यमारादु भक्तथां रविश शिशुचीनामविषये, 
निरालोके लोको निवसति हि भालोकमवने ॥ ४१ || 


टीका--मैं तुम्हारे आशाचक्रस्थित पराचित्शक्ति से युक्त और 
-कोटि चन्द्रमाओं और सूर्यों के सदश ज्योतिवाले पर-शम्भु की वन्दना 
करता हूँ । सूर्य, चन्द्र और अग्नि के प्रकाशों से बहुत परे प्रकाश- | 
स्थान के रहनेवाले लोग इनकी भक्तिपूर्वक पूजा करते हैं। प्रकाश के | 
उस स्थान में प्रकाश की आवश्यकता नहीं है । 

_ व्याख्या--यह आज्ञाचक्र का, जिसको परमकुलचक्र और सुक्त 
त्रिवेणी कहते हैं, वर्णन दै । इस चक्र को मुक्त-त्रिवेणी इस हेतु कहते 
हैं कि यहीं से इडा वा गंगा, सिंगला वा यमुना और सुपुम्ना वा सरस्वती 
तीनों नाड़ियाँ पृथक होती हैं। इस चक्र में कोई स्थूल तस्व नहीं हे 
क्रिन्तु सूक्ष्म मनस्तत्व है। अतः कोई-कोई इसे दी मानसचक्र मानते 
हैं। परन्ठु मानसचक्र इसके ऊपर गुप्त रूप से है, जो छः दलों का 
पद्म दै ।, ये छः दल शब्द, स्पर्श, रूप, आघ्राण, रस और स्वप्न इन 

छुः वृत्तियों के ्योतंक हैं। यहीं पर-शिव और पराचित्‌ शक्ति के 

ज्योतिरूप का वर्णन किया गया. है। यह ज्योति सहखार-स्थित परञ्योति 
का प्रतिबिम्ब है । चन्द्र, से और अभि के प्रकाश इस चक्र के नीचे 
के चक्रो में ही हैं। अतण्व यहाँ उन तीनों की. ज्योति की पहुँच नहीं 
. है। 'भालोक अर्थात्‌ सहलार ही निरालोक है। यही परमधाम हे। _ 
| ( शेष पृष्ठ १ के पीछे ) 


फर &€€€€€€&० कु 
हिंदी में मंत्र, तंत्र तथा शक्ति-उपासना-सम्बन्धी ` 
.. सहित्य पढ़ने के लिए... . 
सचित्र मासिक | 
साधन-माला क. 2 
दु ह 7 
ग्राहक बनिए । वार्षिक मूल्य दस रुपये । 

का प 


आस्वादन करने के लिए 


सचित्र द्वैमासिक 


ग्राहक बनिए । वार्षिक मूल्य बारह रुपये । 

